open-index/open-wikipedia-markdown huggingface dataset:
ഹർനാസ് സന്ധു

ഇന്ത്യക്കാരിയായ മോഡലും, മിസ് യൂണിവേഴ്സ് 2021 സൗന്ദര്യമത്സരത്തിൽ കിരീടം നേടിയ വ്യക്തിയുമാണ് **ഹർനാസ് സന്ധു** ( ജനനം: 3 മാർച്ച് 2000). മിസ് യൂണിവേഴ്‌സ് (വിശ്വസുന്ദരി പട്ടം) നേടുന്ന ഇന്ത്യയിൽ നിന്നുള്ള മൂന്നാമത്തെ വനിതയാണ് ഇവർ. മുൻപ് സന്ധു മിസ്സ് ദിവ യൂണിവേഴ്‌സ് 2021 കിരീടം നേടിയിരുന്നു. കൂടാതെ  2019-ലെ  ഫെമിന മിസ് ഇന്ത്യ പഞ്ചാബ് ആയി കിരീടം നേടിയ സന്ധു, ഫെമിന മിസ് ഇന്ത്യ 2019-ൽ സെമിഫൈനലിസ്റ്റായും ഇടം നേടി

## ആദ്യകാല ജീവിതവും വിദ്യാഭ്യാസവും
ചണ്ഡീഗഢിൽ ഒരു സിഖ് കുടുംബത്തിലാണ് സന്ധു ജനിച്ചതും വളർന്നതും.  ചണ്ഡീഗഡിലെ ശിവാലിക് പബ്ലിക് സ്‌കൂളിലും പെൺകുട്ടികൾക്കായുള്ള ബിരുദാനന്തര സർക്കാർ കോളേജിലും  പഠിച്ചു. മിസ് യൂണിവേഴ്‌സ് ആകുന്നതിന് മുമ്പ് സന്ധു പബ്ലിക് അഡ്മിനിസ്‌ട്രേഷനിൽ ബിരുദാനന്തര ബിരുദം നേടിയിരുന്നു. 

## സൗന്ദര്യമത്സരങ്ങളിൽ
തന്റെ ടീനേജ് കാലത്തു തന്നെ സൗന്ദര്യ മത്സരങ്ങളിൽ പങ്കെടുത്തു തുടങ്ങിയ  സന്ധു 2017-ൽ  മിസ്സ് ചണ്ഡിഗഡ് , 2018-ൽ  മിസ് മാക്സ് എമർജിങ് സ്റ്റാർ ഇന്ത്യ 2018 എന്നീ പട്ടങ്ങൾ നേടി  ഫെമിന മിസ് ഇന്ത്യ പഞ്ചാബ് 2019 കിരീടം നേടിയ ശേഷം, സന്ധു ഫെമിന മിസ് ഇന്ത്യയിൽ മത്സരിച്ചു, അവിടെ അവൾ ആത്യന്തികമായി ടോപ്പ് 12 ൽ ഇടം നേടി.  

### മിസ് ദിവ 2021
2021 ഓഗസ്റ്റ് 16-ന്, മിസ് ദിവ 2021- ലെ മികച്ച 50 സെമിഫൈനലിസ്റ്റുകളിൽ ഒരാളായി സന്ധുവിനെ ഷോർട്ട്‌ലിസ്റ്റ് ചെയ്തു. പിന്നീട് ഓഗസ്റ്റ് 23-ന്, ടെലിവിഷൻ മിസ് ദിവ മത്സരത്തിൽ പങ്കെടുക്കുന്ന ടോപ്പ് 20 ഫൈനലിസ്റ്റുകളിൽ ഒരാളായി അവർ സ്ഥിരീകരിക്കപ്പെട്ടു. സെപ്തംബർ 22-ന് നടന്ന പ്രാഥമിക മത്സരത്തിൽ, മിസ് ബ്യൂട്ടിഫുൾ സ്കിൻ അവാർഡ് നേടിയ സന്ധു, മിസ് ബീച്ച് ബോഡി, മിസ് ബ്യൂട്ടിഫുൾ സ്മൈൽ, മിസ് ഫോട്ടോജെനിക്, മിസ് ടാലന്റഡ് എന്നിവയുടെ ഫൈനലിസ്റ്റായി.  

ഗ്രാൻഡ് ഫിനാലെയ്ക്കിടെ മിസ് ദിവ 2021 മത്സരത്തിന്റെ ഓപ്പണിംഗ് സ്റ്റേറ്റ്‌മെന്റ് റൗണ്ടിൽ, മികച്ച 10 സെമിഫൈനലിസ്റ്റുകളിൽ ഒരാളായി സന്ധു പറഞ്ഞു:

മത്സരത്തിന്റെ തുടർന്നുള്ള റൗണ്ടിലേക്ക് അവൾ തിരഞ്ഞെടുക്കപ്പെട്ടു.  അവസാന ചോദ്യോത്തര റൗണ്ടിൽ, മികച്ച 5 മത്സരാർത്ഥികൾക്ക് സംസാരിക്കാൻ വ്യത്യസ്ത വിഷയങ്ങൾ നൽകി, സംസാരിക്കുന്നതിനുള്ള വിഷയം മത്സരാർത്ഥികൾ തന്നെ നറുക്കെടുപ്പിലൂടെ തിരഞ്ഞെടുത്തു. സന്ധു "ആഗോള താപനവും കാലാവസ്ഥാ വ്യതിയാനവും" തിരഞ്ഞെടുത്തു,  അതിലവർ ഇങ്ങനെ  അഭിപ്രായപ്പെട്ടു:

ഇവന്റിന്റെ അവസാനം, ഔട്ട്‌ഗോയിംഗ് ടൈറ്റിൽ ഹോൾഡർ അഡ്‌ലൈൻ കാസ്റ്റലിനോയാണ് സന്ധുവിനെ വിജയിയായി കിരീടമണിയിച്ചത്. 

### മിസ്സ് യൂണിവേഴ്സ് 2021
മിസ് ദിവ 2021 എന്ന നിലയിൽ, 12 ഡിസംബർ 2021 ന് ഇസ്രായേലിലെ  എയിലറ്റിൽ വെച്ച് നടന്ന മിസ് യൂണിവേഴ്സ് 2021  മത്സരത്തിൽ, ഇന്ത്യയെ പ്രതിനിധീകരിക്കാനുള്ള അവകാശം സന്ധുവിന് ലഭിച്ചു.   80 മത്സരാർത്ഥികളുള്ള പ്രാരംഭ പൂളിൽ നിന്ന് ആദ്യ പതിനാറിലേക്ക് മുന്നേറിയ സന്ധു പിന്നീട് ആദ്യ പത്ത്, ആദ്യ അഞ്ച്, ആദ്യ മൂന്ന് സ്ഥാനങ്ങളിലേക്ക് മുന്നേറി, വിജയിയായി കിരീടം ചൂടി.   വിജയത്തിന് ശേഷം മിസ് യൂണിവേഴ്സ് കിരീടം നേടുന്ന മൂന്നാമത്തെ ഇന്ത്യൻ വനിതയായി അവർ മാറി.   

## കുറിപ്പുകൾ
 സുസ്മിത സെൻ (1994-ൽ),  ലാറ ദത്ത (2000-ൽ) എന്നിവരാണ് ഇതിന് മുൻപ് വിശ്വസുന്ദരി പട്ടം നേടിയ ഇന്ത്യക്കാർ

## അവലംബങ്ങൾ

## പുറമെ നിന്നുള്ള കണ്ണികൾ

* 

വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ സിഖുകാർ
വർഗ്ഗം:2000-ൽ ജനിച്ചവർ
വർഗ്ഗം:ലോക സുന്ദരി പട്ടം നേടിയവർ
അപ്പുണ്ണി തരകൻ

ഉടുത്തൊരുക്കലെന്ന കഥകളിയിലെ "വസ്ത്രാലങ്കാരം" നിർവഹിക്കുന്ന കേരളീയനായ കലാകാരനാണ് **മാങ്ങോട് നമ്പ്യാരത്ത് അപ്പുണ്ണി തരകൻ** (മരണം : 23 ജനുവരി 2025).  'അണിയറത്തമ്പുരാൻ' എന്ന് അറിയപ്പെട്ടിരുന്ന ഇദ്ദേഹം  കഥകളിയിലെ അണിയറകലാകാരന്മാരുടെ പ്രധാനാചാര്യൻ കൂടിയാണ്. കഥകളി ആചാര്യന്മാരായ ഗുരു കുഞ്ചുക്കുറുപ്പ്, കവളപ്പാറ നാരായണൻനായർ, കോപ്പൻ നായർ, കലാമണ്ഡലം കൃഷ്ണൻനായർ, വാഴേങ്കട കുഞ്ചുനായർ, ഗുരു ചാത്തുപ്പണിക്കർ, കീഴ്പടം കുമാരൻ നായർ, കലാമണ്ഡലം രാമൻകുട്ടിനായർ, കലാമണ്ഡലം പദ്മനാഭൻ നായർ, കലാമണ്ഡലം ഗോപി, സദനം കൃഷ്ണൻകുട്ടി തുടങ്ങി നിരധി കഥകളി ആചാര്യന്മാരെ ഉടുത്തുകെട്ടിക്കാൻ അവസരം ലഭിച്ചിട്ടുണ്ട്.

## ജീവിതരേഖ
കുഞ്ഞൻ തരകന്റെയും കുട്ടി പെണ്ണമ്മയുടെയും മകനായി, 1928 ഓഗസ്റ്റ് 3 ന് പാലക്കാട് ജില്ലയിലെ ചെർപ്പുളശ്ശേരിക്കടുത്തു മാങ്ങോട് ജനനം. നാലാം ക്ളാസിൽ പഠനം പാതിവഴിയിൽ ഉപേക്ഷിച്ച്  ഉപജീവനമാർഗം തേടി വാഴേങ്കട ക്ഷേത്രത്തിലെത്തി. അക്കാലത്ത് കഥകളിയുടെ അണിയറപ്രവർത്തകരിൽ പ്രശസ്തനായിരുന്ന, സഹോദരി കുഞ്ഞിമാളു അമ്മയുടെ ഭർത്താവ് കൊല്ലങ്കോട് ശങ്കരൻ എന്നറിയപ്പെട്ടിരുന്ന പാമ്പത്ത് ശങ്കരന്റെ അടുത്ത് നിന്ന് ഉടുത്തൊരുക്കൽ പഠിച്ചു. ഒളപ്പമണ്ണ മനയിലെ കളിയോഗത്തിൽ അണിയറക്കാരനായാണു തുടക്കം. പതിനെട്ടാം വയസ്സിൽ സ്വതന്ത്രമായി ജോലി തുടങ്ങി.

അൻപതാം വയസ്സിൽ കേരള കലാമണ്ഡലത്തിൽ സ്ഥിരം ജീവനക്കാരനായി, 1984 ൽ വിരമിച്ചു. കലാമണ്ഡലം അധ്യക്ഷനായിരുന്ന കവി ഒളപ്പമണ്ണ സുബ്രഹ്മണ്യൻ നമ്പൂതിരിപ്പാടിന്റെ സഹായത്തിലായിരുന്നു അപ്പുണ്ണി തരകന് കലാമണ്ഡലത്തിൽ ജോലി ലഭിക്കുന്നത്. അതുവരെ *അണിയറക്കാരൻ* എന്ന തസ്തിക കലാമണ്ഡലത്തിൽ ഉണ്ടായിരുന്നില്ല. കോട്ടയ്ക്കൽ പിഎസ്‍വി നാട്യസംഘം, ഇരിങ്ങാലക്കുട ഉണ്ണായി വാര്യർ സ്മാരക കലാനിലയം, പേരൂർ സദനം കഥകളി അക്കാദമി എന്നിവിടങ്ങളിലും പ്രധാന അണിയറക്കാരനായിരുന്നു. 1953 ൽ കേരള സംസ്ഥാന സ്കൂൾ കലോത്സവം ആരംഭിച്ചത് മുതൽ തുടർച്ചയായി 55 വർഷം അപ്പുണ്ണി തരകൻ സ്കൂൾ കുട്ടികളെ കലോൽസവത്തിനായി കഥകളിവേഷം കെട്ടിച്ചിട്ടുണ്ട്.

## പുരസ്കാരങ്ങളും അംഗീകാരങ്ങളും
* മികച്ച അണിയറ കലാകാരനുള്ള കേരള കലാമണ്ഡലം പുരസ്കാരം 2021
* കേരള കലാമണ്ഡലം മുകുന്ദരാജ പുരസ്കാരം
* കലാമണ്ഡലം കൃഷ്ണൻ നായർ അവാർഡ്
* കേരള സംഗീത നാടക അക്കാദമി അവാർഡ്
* മാങ്ങോട് ദേശം നൽകിയ വീരശൃംഖല
* വെള്ളിനേഴി ഒളപ്പമണ്ണ മന പ്രത്യേക അവാർഡ്
* കോഴിക്കോട് തോടയത്തിന്റെ അവാർഡ്

## കുടുംബം
അദ്ദേഹത്തിനും ഭാര്യ പരേതയായ പാർവ്വതിക്കും കൂടി ഉണ്ണിക്കൃഷ്ണൻ, ശിവരാമൻ, മോഹനൻ, പരേതനായ ശങ്കരനാരായണൻ എന്നീ മക്കൾ ഉണ്ട്. ശിവരാമൻ കേരള കലാമണ്ഡലത്തിൽ അധ്യാപകനാണ്. ഇളയമകൻ മോഹനൻ ഉടുത്തൊരുക്കൽ കലാകാരനാണ്.

## അവലംബം

വർഗ്ഗം:കഥകളി കലാകാരന്മാർ
വർഗ്ഗം:2025-ൽ മരിച്ചവർ
വർഗ്ഗം:ജനുവരി 23-ന് മരിച്ചവർ
ആന്റൺ കരിങ്കർ

സ്ലോവീനിയൻ ചിത്രകാരനും കവിയുമായിരുന്നു **ആന്റൺ കരിങ്കർ** (1829-1870) .

അദ്ദേഹത്തിന്റെ  വ്യൂ ഓഫ്  മൗണ്ട് ട്രിഗ്ലാവ് ഫ്രം ബോഹിഞ്ച്   എന്ന  പെയിന്റിംഗ്, ട്രിഗ്ലാവ് പർവതത്തെക്കുറിച്ചുള്ള  മറ്റ് പെയിന്റിംഗുകൾക്കൊപ്പം, കരിന്തിയൻ സ്ലോവേനിയൻ ജനതയുടെ പ്രതീകമായി മാറി, സ്ലോവേനിയയിലെ നാഷണൽ ഗാലറിയുടെ പ്രധാന ശേഖരത്തിന്റെ ഭാഗമാണിത്.


File:Anton Karinger - Deček s psom.jpg|*Portrait of a Boy with a Dog*, 1861
File:Anton Karinger - Bohinjsko jezero.jpg|*View of [[Lake Bohinj]]*, 1862

## അവലംബം

വർഗ്ഗം:ചിത്രകാരന്മാർ - അപൂർണ്ണലേഖനങ്ങൾ
ജോൺ റസ്കിൻ (മില്ലൈസ്)

പ്രമുഖ വിക്ടോറിയൻ കലാ നിരൂപകനായ ജോൺ റസ്കിന്റെ (1819–1900) ഛായാചിത്രമാണ് **ജോൺ റസ്കിൻ**. 1853-54 കാലഘട്ടത്തിൽ, പ്രീ-റാഫേലൈറ്റ് കലാകാരനായ ജോൺ എവററ്റ് മില്ലൈസ് (1829-1896) വരച്ചതാണിത്. ജോൺ റസ്‌കിൻ പ്രീ-റാഫേലൈറ്റ് ആർട്ടിസ്റ്റുകളുടെ ആദ്യകാല വക്താവായിരുന്നു. അവരുടെ വിജയത്തിന്റെ ഒരു ഭാഗം അദ്ദേഹത്തിന്റെ പരിശ്രമം മൂലമാണ്. 

സ്കോട്ട്ലൻഡിലെ ഗ്ലെൻഫിൻലാസിലെ വെള്ളച്ചാട്ടത്തിന് മുന്നിൽ റസ്കിനെ ചിത്രീകരിക്കുന്നതാണ് ചിത്രം. റസ്കിനും മില്ലെയ്സും 1853-ലെ വേനൽക്കാലം ഒരുമിച്ച് ട്രോസാച്ചിലെ ഗ്ലെൻഫിൻലാസിൽ ചെലവഴിച്ചു.  റസ്‌കിൻ ശിലാരൂപങ്ങളിൽ പ്രത്യേക താൽപ്പര്യം പ്രകടിപ്പിക്കുകയും അവയെക്കുറിച്ച് സ്വന്തമായി പഠനം നടത്തുകയും ചെയ്തു.
## സൃഷ്ടി
ഗ്ലെൻഫിൻലാസിൽ വച്ച് പ്രകൃതി ദൃശ്യങ്ങൾ വരയ്ക്കുമ്പോഴാണ് മില്ലൈസ് റസ്കിന്റെ ചിത്രരചന ആരംഭിച്ചത്. പെയിന്റിംഗിന്റെ അവസാന ഘട്ട ജോലികൾ ലണ്ടനിലെ മില്ലെയ്‌സിന്റെ സ്റ്റുഡിയോയിലായിരുന്നു. അപ്പോഴേക്കും റസ്കിന്റെ ഭാര്യ എഫി മില്ലായിസുമായി പ്രണയത്തിലായി. അവർ റസ്കിനെ ഉപേക്ഷിച്ച് വിവാഹം അസാധുവാക്കാൻ അദ്ദേഹത്തിനെനെതിരെ കേസ് കൊടുത്തു. അവരും മില്ലൈസും അടുത്ത വർഷം വിവാഹിതരായി.

റസ്കിൻ ലണ്ടനിലെ ജോലി പൂർത്തിയാക്കുമ്പോൾ അതേ മുറിയിൽ ആയിരിക്കാൻ മില്ലെയ്സിന് വളരെ ബുദ്ധിമുട്ടായിരുന്നതായി കണ്ടെത്തുകയും അത് "ഞാൻ ഇതുവരെ ചെയ്തിട്ടുള്ളതിൽ വച്ച് ഏറ്റവും വെറുപ്പുളവാക്കുന്ന ജോലി" എന്ന് വിശേഷിപ്പിക്കുകയും ചെയ്തു. ഛായാചിത്രം പൂർത്തിയാക്കിയ ഉടൻ അദ്ദേഹം റസ്കിനുമായുള്ള ബന്ധം വിച്ഛേദിച്ചു. റസ്കിൻ തന്നെ ഛായാചിത്രം തന്റെ പിതാവ് കാണാതിരിക്കാൻ താൽക്കാലികമായി നീക്കി. കാരണം അദ്ദേഹം ആശങ്കാകുലനായിരുന്നതിനാൽ ഛായാചിത്രം നശിപ്പിക്കുമെന്ന് ഭയപ്പെട്ടിരുന്നു.

## പ്രൊവെനൻസ്
1871-ൽ റസ്‌കിൻ തന്റെ സുഹൃത്ത് ഹെൻറി വെന്റ്‌വർത്ത് അക്‌ലാന്റിന് നൽകിയതാണ് ഈ ചിത്രം. 1965-ൽ ക്രിസ്റ്റീസിൽ വിൽക്കുന്നതുവരെ അത് അദ്ദേഹത്തിന്റെ കുടുംബത്തിലൂടെ കൈമാറ്റം ചെയ്യപ്പെട്ടു. 2012-ൽ അദ്ദേഹത്തിന്റെ മരണം വരെ വിലയ്‌ക്കുവാങ്ങിയയാൾ പെയിന്റിംഗ് കൈവശം വച്ചിരുന്നു. 2013-ൽ അനന്തരാവകാശ നികുതിക്ക് പകരം ബ്രിട്ടീഷ് സർക്കാർ ഇത് സ്വീകരിച്ചു. 2012 മുതൽ വായ്‌പയെടുത്തിരുന്ന ഓക്‌സ്‌ഫോർഡിലെ ആഷ്‌മോലിയൻ മ്യൂസിയത്തിലേക്ക് സ്ഥിരമായി നൽകി.

1984-ലും 2004-ലും ലണ്ടനിലെ ടേറ്റ് ബ്രിട്ടനിൽ നടന്ന പ്രീ-റാഫേലൈറ്റുകളെക്കുറിച്ചുള്ള പ്രദർശനങ്ങൾ ഉൾപ്പെടെ നിരവധി തവണ ഈ ചിത്രം പ്രദർശിപ്പിച്ചിട്ടുണ്ട്. ഇതിന്റെ മൂല്യം 7.0 മില്യൺ പൗണ്ട് ആണ്.
## അവലംബം

## പുറംകണ്ണികൾ

വർഗ്ഗം:ജോൺ എവററ്റ് മില്ലായിസ് വരച്ച ചിത്രങ്ങൾ
ജിതിൻ പുത്തഞ്ചേരി

മലയാള  ചലച്ചിത്ര അഭിനേതാവും  സഹസംവിധായകനുമാണ്  **ജിതിൻ പുത്തഞ്ചേരി** (ജനനം: ഓഗസ്റ്റ് 24, 1989). ഗാനരചയിതാവും കവിയുമായ ഗിരീഷ് പുത്തഞ്ചേരിയുടെ മകനാണ്.സുധീർ അമ്പലപ്പാടിന്റെ *[[ബ്രേക്കിങ് ന്യൂസ് ലൈവ്]]*  എന്ന സിനിമയിൽ സംവിധാന സഹായി ആയിട്ടാണ് മലയാള സിനിമാ രംഗത്ത് തുടക്കമിടുന്നത് 

## ജീവിതരേഖ
മലയാളത്തിലെ പ്രമുഖ ഗാനരചയിതാവായിരുന്ന ഗിരീഷ് പുത്തഞ്ചേരിയുടേയും ബീനയുടെയും രണ്ട് മക്കളിൽ മൂത്തമകനായി 1989 ആഗസ്റ്റ് 24ന് ജനനം. സെന്റ് ജോസഫ് ബോയ്സ് ‌ഹൈസ്കൂൾ കാലിക്കറ്റ്, ബംഗളൂർ യൂണിവേഴ്സിറ്റി എന്നിവിടങ്ങളിൽ നിന്നും പഠനം പൂർത്തിയാക്കിയ ജിതിൻ പരസ്യ ചിത്രസംവിധായകനായ സുധീർ അമ്പലപ്പാടിന്റെ ബ്രേക്കിംഗ് ന്യൂസ് ലൈവ് എന്ന സിനിമയിൽ സംവിധാന സഹായി ആയിട്ടാണ് മലയാള സിനിമാ രംഗത്ത് തുടക്കമിടുന്നത്. തുടർന്ന് മാറ്റിനി, കൂതറ, മണിരത്നം എന്നീ സിനിമകളിലും സംവിധാന സഹായിയായി പ്രവർത്തിച്ചു. 2016ൽ ഫർഹാൻ അക്തർ- റിതേഷ് സിദ്വാനി ടീമിന്റെ എക്സൽ എന്റർടെന്റിമെന്റ് എന്ന മുംബൈ അടിസ്ഥാനമാക്കി പ്രവർത്തിക്കുന്ന ഫിലിം പ്രൊഡക്ഷൻ കമ്പനിയിൽ ജോയിൻ ചെയ്യുകയും തുടർന്ന് ഫർഹാന്റെ തന്നെ റോക്ക്-ഓൺ 2 എന്ന സിനിമയിൽ സംവിധാന സഹായിയായി പ്രവർത്തിക്കുകയും ചെയ്തു.

അഭിനയരംഗത്തെ താല്പര്യാർത്ഥം സുഹൃത്തായ ഡൊമിനിക് അരുണിന്റെ "മൃത്യുഞ്ജയമെന്ന" ഹ്രസ്വചിത്രത്തിൽ അഭിനയിച്ചു. തുടർന്ന് ഡൊമിനിക്കിന്റെ തന്നെ ടോവിനോ നായകനായ തരംഗമെന്ന സിനിമയിൽ ചെറുവേഷത്തിലും പ്രത്യക്ഷപ്പെട്ടു. തരംഗത്തിൽ സഹഎഴുത്തുകാരനായും സിനിമയിൽ സംവിധാന സഹായിയായും പ്രവർത്തിച്ചു.‌ തുടർന്ന് ശങ്കർ രാമകൃഷ്ണന്റെ പതിനെട്ടാം പടി എന്ന ക്യാമ്പസ്/സ്കൂൾ ചിത്രത്തിലേക്ക് ഒഡീഷൻ വഴി തിരഞ്ഞെടുക്കപ്പെട്ട് അതിലെ ഗിരിയെന്ന കഥാപാത്രത്തെ അവതരിപ്പിച്ച് ശ്രദ്ധേയനായി. തുടർന്ന് കമലിന്റെ പ്രണയമീനുകളുടെ കടൽ, ടോവിനോയുടെ എടക്കാട് ബറ്റാലിയൻ, മോഹലാൽ-പ്രിയദർശൻ ടീമിന്റെ മരയ്കാർ അറബിക്കടലിന്റെ സിംഹമെന്ന സിനിമകളിലുമൊക്കെ വേഷമിട്ടു. സമാന്തര സിനിമകളിലൂടെ പ്രശസ്തനായ ഡോൺ പാലത്തറയുടെ സന്തോഷത്തിന്റെ ഒന്നാം രഹസ്യമെന്ന സിനിമയിൽ നായകകഥാപാത്രത്തെ അവതരിപ്പിച്ച് നിരൂപണ പ്രശംസയും നേടിയ ജിതിൻ അഭിനയരംഗത്ത് തുടരുന്നു.

സോഫ്റ്റെയർ എഞ്ചിനീയറായ ദിവ്യാ മോഹനനാണ് ഭാര്യ. സഹോദരൻ ദിൻനാഥ് ഗാനരചയിതാവും സഹസംവിധായകനുമാണ്

## സിനിമകൾ

## അവലംബം

വർഗ്ഗം:1989-ൽ ജനിച്ചവർ
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:ജീവിച്ചിരിക്കുന്നവർ
വിഷ്ണു വിജയ്

ഒരു ഇന്ത്യൻ സംഗീതസംവിധായകനും ദക്ഷിണേന്ത്യൻ ചലച്ചിത്രസംഗീതരംഗത്തെ അറിയപ്പെടുന്ന ഒരു മികച്ച പുല്ലാങ്കുഴൽ വാദകനുമാണ് വിഷ്ണു വിജയ്. 2016-ൽ പുറത്തിറങ്ങിയ ഗപ്പി എന്ന മലയാള ചിത്രത്തിലൂടെയാണ് അദ്ദേഹത്തിന്റെ സിനിമാസംഗീത ജീവിതം ആരംഭിച്ചത്.
## ആദ്യകാലജീവിതം
തിരുവനന്തപുരം ഗവൺമെന്റ് മോഡൽ ബോയ്‌സ് ഹയർ സെക്കൻഡറിയിൽ ആയിരുന്നു സ്‌കൂൾ വിദ്യാഭ്യാസം. ഇക്കാലത്ത് തന്നെ പുല്ലാങ്കുഴൽ അഭ്യസിച്ചു തുടങ്ങിയിരുന്നു. പിന്നീട് തിരുവനന്തപുരത്തെ സ്വാതിതിരുനാൾ കോളേജ് ഓഫ് മ്യൂസിക്കിൽ നിന്ന് ബാച്ചിലർ ഓഫ് പെർഫോമിംഗ് ആർട്‌സ് ബിരുദം നേടി. കുടമാളൂർ ജനാർദനനിൽ നിന്ന് സംഗീതപരിശീലനം നേടിയിട്ടുണ്ട്. സ്കൂൾ കലോൽസവങ്ങളിലും ഇന്റർ യൂണിവേഴ്സിറ്റി മൽസരങ്ങളിലും പുല്ലാങ്കുഴൽ വായനയ്ക്ക് നിരവധി സമ്മാനങ്ങൾ നേടിയിട്ടുണ്ട്.

## സംഗീതരംഗത്ത്
ബിരുദപഠനത്തിനു ശേഷം ചെന്നൈയിൽ എത്തിയ വിജയ് വിവിധവേദികളിൽ പുല്ലാങ്കുഴൽ വായിച്ചു ശ്രദ്ധനേടി.അതുവഴി ചലച്ചിത്രഗാനരംഗത്ത് എത്തി. കബാലി എന്ന രജനീകാന്ത് ചിത്രത്തിലും,*മാൻ ഹൂ ന്യൂ ഇൻഫിനിറ്റി* എന്ന ഇംഗ്ലീഷ് ചിത്രത്തിലും അദ്ദേഹം പുല്ലാങ്കുഴൽ വായിച്ചിട്ടുണ്ട്. ഇതോടൊപ്പം സംഗീതസംവിധാനരംഗത്തും സഹായിയായി പ്രവർത്തിച്ചു തുടങ്ങി. ദേവി ശ്രീ പ്രസാദ്, ജി.വി. പ്രകാശ്കുമാർ, വിജയ് ആന്റണി എന്നിവർക്കൊപ്പം വിവിധ ഭാഷകളിൽ വിജയ് പ്രവർത്തിച്ചിട്ടുണ്ട്. മലയാളത്തിൽ ഔസേപ്പച്ചൻ, ഗോപി സുന്ദർ, വിദ്യാസാഗർ, ദീപക് ദേവ് എന്നിവരുമായി സഹകരിച്ചിട്ടുണ്ട്.കോളേജ് കാലത്തെ സുഹൃത്തായ ജോൺ പോൾ സംവിധാനം ചെയ്ത ഗപ്പി(2016) എന്ന ചിത്രത്തിലൂടെ സ്വതന്ത്ര സംഗീതസംവിധായകനായി. ഇതേ ചിത്രത്തിലെ പശ്ചാത്തലസംഗീതത്തിന് സംസ്ഥാന ചലച്ചിത്രപുരസ്കാരവും നേടി. ഇതിലെ 'തനിയേ' എന്ന ഗാനം ഏറെ ജനപ്രീതി നേടുകയുണ്ടായി. ഈ ഗാനത്തിലൂടെ സൂരജ് സന്തോഷ് മികച്ച ഗായകനുള്ള സംസ്ഥാന ചലച്ചിത്രപുരസ്കാരം നേടി.

## സംഗീത സംവിധാനം നിർവ്വഹിച്ച ചലച്ചിത്രങ്ങൾ

## കുടുംബം
പ്രശസ്ത പിന്നണി ഗായിക മധുവന്തി നാരായൺ ആണ് വിഷ്ണുവിന്റെ ഭാര്യ. പിതാവ് അമ്പലപ്പുഴ വിജയൻ തിരുവനന്തപുരം സംഗീതകോളേജിലെ പ്രൊഫസർ ആയിരുന്നു. അമ്മ, അമ്മിണി വി ആർ തിരുവനന്തപുരം മെഡിക്കൽ കോളേജിൽ നിന്നും ഹെഡ് നഴ്സ് ആയി റിട്ടയർ ചെയ്തു. സഹോദരി ലക്ഷ്മിയും നഴ്സ് ആണ്.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:മികച്ച പശ്ചാത്തലസംഗീതത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
യൌദ്ധേയൻ (ദേവിക)

കുരു വംശത്തിലെ യുധിഷ്ഠിര ചക്രവർത്തിക്ക് ദേവിക മഹാറാണിയിൽ ജനിച്ച പുത്രൻ ആണ് യൗദേയൻ.ഇവൻ സാത്യകിയിൽ നിന്നും അർജ്ജുനന്റെ കയ്യിൽ നിന്നും വിദ്യ അഭ്യസിച്ചു. വിഷ്ണു പുരാണ പ്രകാരം പ്രതിവിന്ത്യന്റെ മകന്റെ പേരാണ് യൗദ്ധേയന്.എന്നാല് മഹാഭാരതത്തിലെ സഭാ പർവത്തിൽ പുരു വംശാനൂ കീർത്തനതിൽ യൌദ്ദേയന്റെ പേര് പരാമർശിക്കുന്നു.

കഥകൾ പ്രകാരം യൌദ്ദേയന് വിവാഹം ചെയ്തത് ബ്രാഹ്മണ കുമാരിയായ സുബലയെ ആണ്. യൌദ്ദേയനെ യുദ്ധത്തിൽ പരാജയപ്പെടുത്തി ആണ് സുബല യൗദ്ദേയ പത്നി ആയത്. ഇൗ ബന്ധത്തിൽ ജയന്തൻ, സാമ്രാജൻ എന്നീ പുത്രൻ മാരാണ് ഉള്ളത്.ഇവർ പിന്നീട് കുരുവംശത്തിലെ പ്രധാന പദവികൾ വഹിച്ചു.

കാലങ്ങൾക്ക് ശേഷം യാദവൻ ആയതിനാൽ യാദവ നാശത്തിൽ പെട്ട് മരിച്ചു.

മറ്റു കഥകളിൽ അശ്വത്ഥാമാവ്,അല്ലെങ്കിൽ കൃതവർമാവ്‌ ഇവരെ രാത്രി കൂട്ടക്കൊലയിൽ കൊന്നു എന്ന് പറയപ്പെടുന്നു.

വർഗ്ഗം:മഹാഭാരതത്തിലെ കഥാപാത്രങ്ങൾ
കളയിക്കൽ കുമാരൻ

മലയാളത്തിലെ  ഒരു ചലച്ചിത്ര നടനും ജനപ്രിയ നാടക നടനുമായിരുന്നു **കളയിക്കൽ കുമാരൻ (1919 - 1998).** കാളിദാസ കലാകേന്ദ്രത്തിന്റെ നാടകങ്ങളിലെ ഹാസ്യ വേഷങ്ങളിലൂടെ അദ്ദേഹം പ്രശസ്തനായിരുന്നു. 65 സിനിമകളിലും 150 ലധികം നാടകങ്ങളിലും അദ്ദേഹം അഭിനയിച്ചു. 15000-ലധികം സ്റ്റേജുകളിൽ അദ്ദേഹം പ്രത്യക്ഷപ്പെട്ടു. പൊൻകുന്നം വർക്കിയുടെ കേരള നാടകവേദിയുടെ *കതിരുകാണകിളിയാണ്* അദ്ദേഹത്തിന്റെ ആദ്യ നാടകം. *ഡോക്ടർ, കതിരുകണക്കിളി, ആൽത്തറ, മുത്തുച്ചിപ്പി, കടൽപാലം, സ്വന്തം ലേഖകൻ, യുദ്ധഭൂമി*, *സംഗമം എന്നിവയാണ്* 150-ലധികം നാടകങ്ങൾ. 1989-ലെ അഭിനയത്തിന് കേരള സംഗീത നാടക അക്കാദമി ഫെല്ലോഷിപ്പ് ഉൾപ്പെടെ നിരവധി കേരള സംസ്ഥാന അവാർഡുകൾ അദ്ദേഹത്തിന് ലഭിച്ചു. കേരള സംഗീത നാടക അക്കാദമി അംഗമായിരുന്നു കുമാരൻ. കളയിക്കൽ കുമാരൻ 20,000 ലധികം സ്റ്റേജുകളിൽ പ്രത്യക്ഷപ്പെട്ട് ഒരു റെക്കോർഡ് സൃഷ്ടിക്കാൻ ശ്രമിച്ചുവെങ്കിലും, തിമിരം നിമിത്തം കാഴ്ച കുറഞ്ഞതു കാരണം രംഗത്തു നിന്നു തന്നെ പിൻവാങ്ങി. ജീവിതത്തിലുടനീളം തികഞ്ഞ നിരീശ്വരവാദിയും കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ അനുഭാവിയുമായിരുന്നു കളയിക്കൽ കുമാരൻ.

## സ്വകാര്യ ജീവിതം
വിവാഹിതനാണ് കളയിക്കൽ കുമാരൻ. ഈ ദമ്പതികൾക്ക് ആറ് കുട്ടികളുണ്ട്, ഒരാൾ മരിച്ചു.
### കുട്ടികൾ
ലഘുചിത്രം|right
* രമണി ഡി.
* രഞ്ജിനി അശോകൻ
* ശോഭന സി.
* മാലാ സുകുമാരൻ ( സ്കൂൾ ഓഫ് ഡ്രാമ ആൻഡ് ഫൈൻ ആർട്സ് (1979-83 BTA ബാച്ച്))
* ഷാനവാസ് (മരിച്ചു)
* ഷീല സുഗുതൻ

## ചലച്ചിത്രങ്ങൾ

* *[[രക്തബന്ധം (ചലച്ചിത്രം)|രക്തബന്ധം]]* (1951)
* *[[വിയർപ്പിന്റെ വില|വിയർപ്പിന്റെ വിള]]* (1962)
* *[[കേരളകേസരി|കേരള കേസരി]]* (1951)
* *[[ലോകനീതി]]* (1953)
* *[[അവൻ വരുന്നു]]* (1954)
* *കിടപ്പാടം* (1955)
* *[[അച്ഛനും മകനും|അച്ചനും മകനും]]* (1957)
* *[[അരപ്പവൻ]]* (1961)
* *[[കലയും കാമിനിയും]]* (1963)
* *ഭൂമിയിലെ മാലാഖ* (1965)
* *[[ഓടയിൽ നിന്ന് (ചലച്ചിത്രം)|ഓടയിൽ നിന്ന്]]* (1965)
* *കാട്ടുപൂക്കൾ* (1965)
* *[[ശകുന്തള (ചലച്ചിത്രം)|ശകുന്തള]]* (1965)
* *[[പുന്നപ്ര വയലാർ (ചലച്ചിത്രം)|പുന്നപ്ര വയലാർ]]* (1968)
* *[[കൊടുങ്ങല്ലൂരമ്മ]]* (1968)
* *[[ചട്ടമ്പിക്കവല|ചട്ടമ്പി കവല]]* (1969)
* *[[പോസ്റ്റ്മാനെ കാണാനില്ല|പോസ്റ്റ്മാൻ കൺമണില്ലാ]]* (1972)
* *നിത്യവസന്തം* (1979)

കാളിദാസ കലാകേന്ദ്രത്തിലെ നാടകങ്ങളിലാണ് അദ്ദേഹം കൂടുതൽ ശ്രദ്ധ കേന്ദ്രീകരിച്ചത്. 

## പുരസ്കാരങ്ങൾ

* 1993-ൽ ആക്റ്റ് അവാർഡ്.
* 1989-ൽ അഭിനയത്തിന് കേരള സംഗീത നാടക അക്കാദമി ഫെലോഷിപ്പ്
* 1993-ൽ നാടകരംഗത്തെ സംഭാവനയ്ക്കുള്ള കേരള സംസ്ഥാന അവാർഡ്
* 1997-ൽ ചലച്ചിത്രമേഖലയിലെ സംഭാവനയ്ക്കുള്ള കേരള സംസ്ഥാന ചലച്ചിത്ര പുരസ്കാരം

## മരണം
1998 ആഗസ്ത് 8 ന് കളയിക്കൽ കുമാരൻ അന്തരിച്ചു.

## ഇതും കാണുക

* ഓടയിൽ നിന്ന്

## അവലംബം

## പുറമെ നിന്നുള്ള കണ്ണികൾ

* http://www.filmlinks4u.to/2012/07/arappavan-1961-malayalam-movie-watch-online.html 
* http://en.msidb.org/displayProfile.php?category=actors&artist=Kalaikkal%20Kumara 
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:1998-ൽ മരിച്ചവർ
വർഗ്ഗം:1919-ൽ ജനിച്ചവർ
കീറ്റോൺ ബോഡികൾ

കീറ്റോൺ ബോഡികൾ എന്നത്   കീറ്റോൺ ഗ്രൂപ്പുകൾ അടങ്ങിയ, വെള്ളത്തിൽ ലയിക്കുന്ന തന്മാത്രകളാണ്.  ഇവ കീറ്റോജെനിസിസ്  പ്രക്രിയയിലൂടെ, കരൾ ഫാറ്റി ആസിഡുകളിൽ നിന്ന് ഉത്പാദിപ്പിക്കുന്നു .  ഇവ കരളിന് പുറത്തുള്ള ടിഷ്യൂകളിലേക്ക് എളുപ്പത്തിൽ  എത്തിക്കപ്പെടുന്നു.   അവിടെ അവ അസറ്റൈൽ-കോഎ (അസെറ്റൈൽ-കോഎൻസൈം എ) ആയി പരിവർത്തനം ചെയ്യപ്പെടുന്നു.   അത് സിട്രിക് ആസിഡ് സൈക്കിളിലേക്ക് (ക്രെബ്സ് സൈക്കിൾ) പ്രവേശിക്കുകയും ഊർജത്തിനായി ഓക്സിഡൈസ് ചെയ്യപ്പെടുകയും  ചെയ്യുന്നു.   തലച്ചോറിലെ കീറ്റോൺ ബോഡികൾ, അസറ്റൈൽ-കോഎയെ നീണ്ട ചെയിൻ ഫാറ്റി ആസിഡുകളാക്കി മാറ്റാൻ ഉപയോഗിക്കുന്നു. അസെറ്റോഅസെറ്റിക് ആസിഡ് (അസെറ്റോഅസെറ്റേറ്റ്), ബീറ്റാ-ഹൈഡ്രോക്സിബ്യൂട്ടൈറേറ്റ്, അസെറ്റോഅസെറ്റേറ്റിന്റെ സ്വതസിദ്ധമായി വിഘടിച്ചുണ്ടാകുന്ന അസെറ്റോൺ എന്നിവ  കരളിൽ ഉരുത്തിരിയുന്ന കെറ്റോൺ ബോഡികളിൽ ഉൾപ്പെടുന്നു (ഗ്രാഫിക് കാണുക)

വിവിധ സാഹചര്യങ്ങളിൽ  കലോറി(ഊർജം) ലഭ്യതക്ക് തടസ്സം വരുന്ന  അവസരങ്ങളിൽ കരൾ  കീറ്റോൺ ബോഡികൾ  ഉത്പാദിപ്പിക്കുന്നു:  ഉദാഹരണത്തിന്  കുറഞ്ഞ ഭക്ഷണം ( ഉപവാസം ), കാർബോഹൈഡ്രേറ്റ് നിയന്ത്രിത ഭക്ഷണക്രമം, പട്ടിണി, നീണ്ട കഠിന വ്യായാമം, മദ്യപാനം, അല്ലെങ്കിൽ ചികിത്സിക്കാത്ത (അല്ലെങ്കിൽ വേണ്ടത്ര ചികിത്സയില്ലാത്ത) ടൈപ്പ് 1 ഡയബറ്റിസ് മെലിറ്റസ്.  എന്നീ അവസ്ഥകൾ.  ഈ അവസ്ഥകളിൽ രക്തത്തിൽ ഗ്ലൂകോസിൻറെ അളവ് ക്രമാതീതമായി കുറയുന്നു.കരളിലെ ഗ്ലൈക്കോജൻ ശേഖരം  *തീർന്നതിന് ശേഷം,* കരൾ ഗ്ലൂകോനിയോജെനസിസ്   എന്ന പ്രക്രിയയിലൂടെ  ഫാറ്റി ആസിഡുകളല്ലാത്ത (കാർബോഹൈഡ്രേറ്റ് ഇതര) സ്രോതസ്സുകളിൽ നിന്ന് ഗ്ലൂക്കോസ് ഉത്പാദിപ്പിക്കുന്നു.    (സാധാരണയായി ഉപവാസത്തിന്റെ ആദ്യ 24 മണിക്കൂറിനുള്ളിൽ ഗ്ലൈക്കോജൻ സ്‌റ്റോറുകൾ തീരും.) 

രണ്ട് അസറ്റൈൽ-കോഎ തന്മാത്രകൾക്ക് അവയുടെ -CoAs (അല്ലെങ്കിൽ കോഎൻസൈം എ ഗ്രൂപ്പുകൾ ) നഷ്ടപ്പെടുമ്പോൾ, അവ ഒന്നു ചേർന്ന്  അസറ്റോഅസെറ്റേറ്റ് എന്ന ഒരു ഇരട്ട തന്മാത്ര(കോവാലന്റ് ഡൈമർ) ഉണ്ടാകുന്നു. β-ഹൈഡ്രോക്‌സിബ്യൂട്ടൈറേറ്റ് എന്നത് അസെറ്റോഅസെറ്റേറ്റിന്റെ റെഡ്യൂസ് ചെയ്യപ്പെട്ട രൂപമാണ്. അതിൽ കീറ്റോൺ ഗ്രൂപ്പ് ഒരു ആൽക്കഹോൾ (അല്ലെങ്കിൽ ഹൈഡ്രോക്‌സിൽ ) ഗ്രൂപ്പായി പരിവർത്തനം ചെയ്യപ്പെടുന്നു (വലതുവശത്തുള്ള ചിത്രം കാണുക).ഇവ രണ്ടും 4-കാർബൺ തന്മാത്രകളാണ്, കരൾ ഒഴികെ, ശരീരത്തിലെ മിക്ക ടിഷ്യൂകൾക്കും ഇവയെ എളുപ്പത്തിൽ അസറ്റൈൽ-കോഎ ആയി പരിവർത്തനം ചെയ്യാൻ കഴിയും. അസെറ്റോഅസെറ്റേറ്റിന്റെ ഡീകാർബോക്‌സിലേറ്റഡ് രൂപമാണ് അസെറ്റോൺ, ഇതിനെ  വീണ്ടും നേരിട്ട്  അസറ്റൈൽ-സിഒഎ ആയി പരിവർത്തനം ചെയ്യാൻ കഴിയില്ല.  അസെറ്റോൺ വീണ്ടും കരളിലെത്തി,  ആദ്യം  ലാക്‌റ്റിക് ആസിഡായും  പിന്നീട്  പൈറൂവിക് ആസിഡായും   അതിനുശേഷം  അസറ്റൈൽ-കോഎ ആയും പരിവർത്തനം ചെയ്യപ്പെടുന്നു.  

കീറ്റോൺ ബോഡികൾക്ക് തനതായ ഒരു മണം ഉണ്ട്.  ഇത് കെറ്റോസിസ്, കെറ്റോഅസിഡോസിസ് എന്നിവയുള്ള വ്യക്തികളുടെ ശ്വാസത്തിൽ എളുപ്പത്തിൽ കണ്ടെത്താനാകും.  പഴങ്ങളുടേയോ അല്ലെങ്കിൽ നെയിൽ പോളിഷ് റിമൂവർറിൻറേയോ (സാധാരണയായി ഇതിൽ അസെറ്റോൺ അല്ലെങ്കിൽ എഥൈൽ അസറ്റേറ്റ് അടങ്ങിയിരിക്കുന്നു) മണം പോലിരിക്കും. 

മൂന്ന് എൻഡോജെനസ് കീറ്റോൺ ബോഡികൾ കൂടാതെ, ട്രൈഹെപ്റ്റനോയിൻ പോലുള്ള സിന്തറ്റിക് ട്രൈഗ്ലിസറൈഡുകളുടെ മെറ്റബോളിസത്തിന്റെ ഫലമായി β-കീറ്റോപെന്റാനോയേറ്റ്, β-ഹൈഡ്രോക്സിപെന്റാനോയേറ്റ് എന്നിവ പോലുള്ള മറ്റ് കീറ്റോൺ ബോഡികൾ സൃഷ്ടിക്കപ്പെടുന്നു.
## അവലംബം

വർഗ്ഗം:തന്മാത്രാഭൗതികം
കോട്ടക്കൽ പൂരം

മലപ്പുറം ജില്ലയിലെ കോട്ടക്കലിലുള്ള  ശ്രീ വിശ്വംഭരക്ഷേത്രത്തിലെ വാർഷിക ഉത്സവമാണ് **കോട്ടക്കൽ പൂരം**. ധന്വന്തരിയായി അവതാരമെടുത്ത മഹാവിഷ്ണുവിന് സമർപ്പിച്ചിരിക്കുന്ന ആഘോഷമാണിത്. ഭാരതീയഐതിഹ്യമനുസരിച്ച്, വൈദ്യശാസ്ത്രത്തിന്റെയും ആരോഗ്യത്തിന്റെയും രക്ഷാധികാരി ധന്വന്തരിയാണ്. കോട്ടക്കൽ ആര്യവൈദ്യശാലയുടെ വളപ്പിലാണ് വിശ്വംഭരക്ഷേത്രം സ്ഥിതിചെയ്യുന്നത്. 

എല്ലാ മതത്തിൽപ്പെട്ടവർക്കും ഈ ഉത്സവത്തിൽ പങ്കെടുക്കാം എന്നത് കോട്ടക്കൽ പൂരത്തെ കൂടുതൽ ജനകീയമാക്കുന്നു. വൈവിധ്യമാർന്ന പരിപാടികളോടെയാണ് ഉത്സവദിനങ്ങൾ ആഘോഷമാക്കുന്നത്. പ്രമുഖ സംഗീതജ്ഞർ എല്ലാ ദിവസവും ഹിന്ദുസ്ഥാനി, കർണാടക സംഗീതം എന്നിവ അവതരിപ്പിക്കുന്നു. കഥകളി, ഓട്ടൻതുള്ളൽ, ചാക്യാർകൂത്ത് എന്നിവയുടെ അവതരണം ഈ ഉത്സവത്തെ അപൂർവ ദൃശ്യാനുഭവമാക്കി മാറ്റുന്നു. പഞ്ചവാദ്യമേളം  ആസ്വദിക്കാൻ നൂറുകണക്കിന് ആളുകൾ ഒത്തുകൂടുന്നു. ഇവയെല്ലാം ചേർന്ന് ഈ ഉത്സവത്തെ അതിന്റെ മതപരമായ പ്രാധാന്യത്തിന് പുറമെ എല്ലാ വിഭാഗം ആളുകളും ആസ്വദിക്കുന്ന മനോഹരമായ സാംസ്കാരിക ഉത്സവമാക്കി മാറ്റുന്നു.

## അവലംബം

വർഗ്ഗം:കേരളത്തിലെ ആഘോഷങ്ങൾ
ഇൻഫോബോക്സ്

[ലഘുചിത്രം|486x486ബിന്ദു| വിക്കിപീഡിയ ലേഖനത്തിനായുള്ള ''[ഷ്വാൻഹാനോഹ്സോറസ്|ടാക്‌സോബോക്‌സ്* ( [[ജൈവവർഗ്ഗീകരണശാസ്ത്രം|ടാക്‌സോണമി]] ഇൻഫോബോക്‌സിന്റെ ചുരുക്കം). ടാക്‌സോബോക്‌സ് എന്നത് ഒരു പ്രത്യേക ജീവന്റെയോ [[ജന്തു|മൃഗത്തിന്റെയോ]] വർഗ്ഗീകരണത്തെ വിശദീകരിക്കുന്ന ഒരു തരം ഇൻഫോബോക്‌സാണ്]]
[[വിക്കി|വിക്കികളിൽ]], ഒരു ഡോക്യുമെന്റ് പോലെ, അതിന്റെ വിഷയത്തെക്കുറിച്ചുള്ള വിവരങ്ങളുടെ ഒരു ഉപവിഭാഗം ശേഖരിക്കാനും അവതരിപ്പിക്കാനും ഉപയോഗിക്കുന്ന ഒരു പട്ടികയാണ് *'ഇൻഫോബോക്സ്*' . ആട്രിബ്യൂട്ട്-മൂല്യ ജോഡികളുടെ ഒരു കൂട്ടം അടങ്ങുന്ന ഒരു ഘടനാപരമായ രേഖയാണിത്.  [[വിക്കിപീഡിയ|വിക്കിപീഡിയയിൽ]] ഒരു ലേഖനത്തിന്റെ വിഷയത്തെക്കുറിച്ചുള്ള വിവരങ്ങളുടെ സംഗ്രഹമാണിത്.  ഈ രീതിയിൽ, അവയെ  ഡാറ്റ പട്ടികകളുമായി താരതമ്യപ്പെടുത്താവുന്നതാണ്. ഒരു  വലിയ ഡോക്യുമെന്റിനുള്ളിൽ  അവതരിപ്പിക്കുമ്പോൾ,  ഇൻഫോബോക്സ് പലപ്പോഴും ഒരു സൈഡ്ബാർ ഘടനയിൽ നൽകുന്നു.

== വിക്കിപീഡിയ ==
[[വിക്കിപീഡിയ|വിക്കിപീഡിയയിലെ]] ഒരു ലേഖനത്തിന്റെ വിവരങ്ങൾ സംഗ്രഹിക്കാൻ ഒരു ഇൻഫോബോക്സ് ഉപയോഗിക്കാം.  ഒരു പൊതു ഫോർമാറ്റ് ഉപയോഗിച്ച് അവതരണത്തിന്റെ സ്ഥിരത ഉറപ്പാക്കാൻ സമാന ലേഖനങ്ങളിൽ അവ ഉപയോഗിക്കുന്നു.   യഥാർത്ഥത്തിൽ, പേജ് ലേഔട്ട് ആവശ്യങ്ങൾക്കായി ഇൻഫോബോക്സുകൾ (സാധാരണ ടെംപ്ലേറ്റുകൾ) ഉപയോഗിച്ചിരുന്നു.  ഒരു ഇൻഫോബോക്‌സ് അതിന്റെ  പാരാമീറ്ററുകളുടെ മൂല്യം വ്യക്തമാക്കിക്കൊണ്ട് ഒരു ലേഖനത്തിലേക്ക് മാറ്റാം.  ഉപയോഗിച്ച പരാമീറ്റർ നാമം ഇൻഫോബോക്‌സ് ടെംപ്ലേറ്റിൽ വ്യക്തമാക്കിയിരിക്കുന്നതു തന്നെയായിരിക്കണം. പാരാമീറ്ററിന്റെ പേര് ലേഖനത്തിന്റെ വിഷയത്തിന്റെ ഒരു ആട്രിബ്യൂട്ടായി കണക്കാക്കാം. 

[[പ്രമാണം:Crostata_infobox,_February_2018.png|വലത്ത്‌|ലഘുചിത്രം| [[ഡെസ്ക്ടോപ്പ് കമ്പ്യൂട്ടർ|ഡെസ്‌ക്‌ടോപ്പ് കമ്പ്യൂട്ടറിൽ]] ഒരു വെബ് ബ്രൗസർ എഞ്ചിൻ റെൻഡർ ചെയ്‌ത *ക്രോസ്റ്റാറ്റ'' എന്ന വിക്കിപീഡിയ ലേഖനത്തിനായുള്ള ഇൻഫോബോക്‌സ്]]

വിക്കിപീഡിയയിൽ, ഒരു ഇൻഫോബോക്‌സ് അതിന്റെ പേരും ആട്രിബ്യൂട്ട്-മൂല്യ ജോഡികളും ഇരട്ട സെറ്റ് വലയത്തിനുള്ളിൽ ഉൾപ്പെടുത്തി ഒരു ലേഖനത്തിലേക്ക് മാറ്റുന്നു. വിക്കിപീഡിയ പ്രവർത്തിക്കുന്ന മീഡിയവിക്കി സോഫ്‌റ്റ്‌വെയർ പിന്നീട് ഡോക്യുമെന്റ് പാഴ്‌സ് ചെയ്യുന്നു, അതിനായി ഇൻഫോബോക്‌സും മറ്റ് ടെംപ്ലേറ്റുകളും ഒരു ടെംപ്ലേറ്റ് പ്രോസസ്സർ പ്രോസസ്സ് ചെയ്യുന്നു . ഇത് ഒരു വെബ് ഡോക്യുമെന്റും ഡോക്യുമെന്റിന്റെ അവതരണത്തിനായി ഉപയോഗിക്കുന്ന ഒരു സ്റ്റൈൽ ഷീറ്റും നിർമ്മിക്കുന്ന ഒരു ടെംപ്ലേറ്റ് എഞ്ചിനാണ്. ഇത് കൈകാര്യം ചെയ്യുന്ന ഉള്ളടക്കത്തിൽ നിന്ന് ഇൻഫോബോക്‌സിന്റെ രൂപകൽപ്പനയെ വേർതിരിക്കാൻ ഇത് സഹായിക്കുന്നു;  അതായത്, ടെംപ്ലേറ്റിന്റെ രൂപകൽപന അതിനുള്ളിലെ വിവരങ്ങളെ ബാധിക്കാതെ അപ്ഡേറ്റ് ചെയ്യാം, കൂടാതെ പുതിയ ഡിസൈൻ ഇൻഫോബോക്‌സ് ഉൾപ്പെടുന്ന എല്ലാ ലേഖനങ്ങളിലേക്കും സ്വയമേവ  നൽകും.  സാധാരണയായി, ഒരു വിക്കിപീഡിയ ലേഖനത്തിന്റെ മുകളിൽ വലത് കോണിൽ ഡെസ്‌ക്‌ടോപ്പ് കാഴ്‌ചയിലോ  അല്ലെങ്കിൽ മൊബൈൽ വ്യൂവിൽ മുകളിലോ ദൃശ്യമാകുന്ന തരത്തിലാണ് ഇൻഫോബോക്‌സുകൾ ഫോർമാറ്റ് ചെയ്‌തിരിക്കുന്നത്. ഒരു വിക്കിലേഖനത്തിൽ ഒരു ഇൻഫോബോക്സ് സ്ഥാപിക്കുന്നത് പ്രവേശനക്ഷമതയ്ക്ക് പ്രധാനമാണ്.  എന്നാൽ, ഇൻഫോബോക്‌സുകൾ പോലുള്ള ടെംപ്ലേറ്റുകൾ സങ്കീർണ്ണമാണെന്ന് കരുതുന്നവരുണ്ട്. 

ഒരു ഇൻഫോബോക്‌സിന്റെ പേര് സാധാരണയായി "ഇൻഫോബോക്സ് [വിഭാഗം]" എന്നാണ്; എന്നിരുന്നാലും, വ്യാപകമായി ഉപയോഗിക്കുന്ന ഇൻഫോബോക്സുകൾക്ക്  "ടാക്സോബോക്സ്" പോലുള്ള ചെറിയ പേരുകൾ നൽകിയേക്കാം. 
## അവലംബം

## കൂടുതൽ വായനയ്ക്ക്
* 
* 
* 
വർഗ്ഗം:വിക്കിപീഡിയ
ഷിജു

മലയാള, തെലുങ്ക് ചിത്രങ്ങളിൽ പ്രവർത്തിക്കുന്ന ഇന്ത്യൻ ചലച്ചിത്ര-ടെലിവിഷൻ നടനാണ് **ഷിജു അബ്ദുൾ റഷീദ്.**  തെലുങ്ക് ചിത്രങ്ങളിൽ **ദേവി ഷിജു** എന്ന പേരിലാണ് ഇദ്ദേഹം അറിയപ്പെടുന്നത്. 50 ലധികം സിനിമകളിലും നിരവധി ജനപ്രിയ ടിവി സീരീസുകളിലും അദ്ദേഹം അഭിനയിച്ചിട്ടുണ്ട്.

## കരിയർ
ടോളിവുഡ് മുതൽ മോളിവുഡ് വരെയും ഒരു അന്താരാഷ്ട്ര സിനിമയിലേക്കും 14 വർഷം നീണ്ടുനിന്ന കരിയറാണ് ഷിജുവിന്. 1974 ഓഗസ്റ്റ് 4 ന് കേരളത്തിൽ ജനിച്ചു. 1996 ൽ എ. വെങ്കിടേഷ് സംവിധാനം ചെയ്ത *മഹാപ്രഭു എന്ന* തമിഴ് സിനിമയിലെ അരങ്ങേറ്റവും ആദ്യ വിജയവുമായിരുന്നു. ഈ സിനിമയിലെ വില്ലനായി അഭിനയിച്ചത് അദ്ദേഹത്തിന്റെ കരിയറിൽ വലിയൊരു ബ്രെയ്ക്ക് നൽകി. കോഡിരാമ കൃഷ്ണ സംവിധാനം ചെയ്ത *ദേവി എന്ന* തെലുങ്ക് സിനിമ സൂപ്പർ ഹിറ്റായിരുന്നു. തുടർന്ന് *മനസന്ത നുവ്വെ,* *നുവ്വു നാക്കു നച്ചാവു, സിംഹരാശി,* *അമ്മായികോസം* തുടങ്ങിയ വിവിധ ഹിറ്റ് സിനിമകളിൽ വേഷമിട്ടു. മലയാളത്തിൽ അദ്ദേഹം ഇഷ്ടമാണ് നൂറുവട്ടം*, കാലചക്രം,* *സിദ്ധാർത്ഥ*, *[[വാചാലം]]* മുതലായ ചിത്രങ്ങളിൽ ശ്രദ്ധേയ കഥാപാത്രങ്ങൾ ചെയ്തു. രാജേഷ് ടച്ച്‌റൈവർ സംവിധാനം ചെയ്ത *ഇൻ നെയിം ഓഫ് ബുദ്ധ*  എന്ന അന്താരാഷ്ട്ര സിനിമയിൽ പ്രവർത്തിച്ചപ്പോൾ അദ്ദേഹത്തിന്റെ കരിയറിൽ ശ്രദ്ധേയമായ മാറ്റമുണ്ടായി.

2004 ൽ ഷിജു ഒരു ഇടവേള എടുക്കുകയും ടിവി സീരിയലുകളിലേക്ക് ശ്രദ്ധ തിരിക്കുകയും ചെയ്തു. 2013 *ൽ   [[കമ്മത്ത് & കമ്മത്ത്]]* എന്ന ചിത്രത്തിലൂടെ അദ്ദേഹം തിരിച്ചുവന്നു. *[[സൗണ്ട് തോമ]]*, *പോളിടെക്നിക്*, *ഡോൾഫിൻ ബാർ*, *കസിൻസ്*, *സായി ബാബ: ഒരു തെലുങ്ക് സിനിമയാണ്* അദ്ദേഹം മലയാള സിനിമകൾ ചെയ്തിട്ടുള്ളത്.

## സ്വകാര്യ ജീവിതം
കേരളത്തിലെ കൊല്ലം എന്ന സ്ഥലത്ത് റഷീദിന്റെയും ആയിഷയുടെയും ഇളയ മകനാണ് ഷിജു. അദ്ദേഹത്തിന് രണ്ട് മൂത്ത സഹോദരങ്ങളുണ്ട്. അദ്ദേഹം എറണാകുളം സെന്റ് ആൽബർട്ട്സ് സ്കൂളിലും തിരൂർ എസ്.എസ്.എം. പോളിടെക്നിക് കോളേജിലുമായി വിദ്യാഭ്യാസം പൂർത്തിയാക്കി.

കുവൈറ്റ് എയർവേയ്‌സിലെ എയർഹോസ്റ്റസും ഭരതനാട്യം ക്ലാസിക്കൽ നർത്തകിയുമായ പ്രീതി പ്രേമിനെയാണ് അദ്ദേഹം വിവാഹം കഴിച്ചത്. ദമ്പതികൾക്ക് ഒരു മകളുണ്ട്. കൊച്ചിയിലെ ഇടപ്പള്ളിയിലാണ് ഇപ്പോൾ കുടുംബം താമസിക്കുന്നത്. 

## അഭിനയിച്ച ചലച്ചിത്രങ്ങൾ

### മലയാളം

### മറ്റു ഭാഷകൾ

## ടെലിവിഷൻ (ഭാഗികം)

* *എല്ലാ ടിവി സീരീസുകളും മലയാളം ഭാഷയിലാണ്, മറ്റുവിധത്തിൽ സൂചിപ്പിച്ചിട്ടില്ലെങ്കിൽ.*

## അവലംബം
 


## ബാഹ്യ ലിങ്കുകൾ

*   
* ഷിജു എം.എസ്.ഐ 
* http://entertainment.oneindia.in/celebs/shiju.html 
* https://web.archive.org/web/20140222203009/http://www.metromatinee.com/artist/Shiju.-6423-UpcomingMovies
* http://www.malayalachalachithram.com/profiles.php?i=6932
വർഗ്ഗം:ഇന്ത്യൻ ടെലിവിഷൻ നടന്മാർ
വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളചലച്ചിത്രനടന്മാർ
സജിൻ ഗോപു

സിനിമയിൽ പ്രവർത്തിക്കുന്ന അഭിനേതാവാണ് സജിൻ ഗോപു. ലിജോ ജോസ് പെല്ലിശ്ശേരി സംവിധാനം ചെയ്ത ചുരുളി എന്ന സിനിമയിലെ കഥാപാത്രത്തിലൂടെ ശ്രദ്ധേയനായി. ചിദംബരം സംവിധാനം ചെയ്ത ജാൻ.എ.മൻ എന്ന ചിത്രത്തിലും ശ്രദ്ധേയമായ വേഷം ചെയ്തു. സ്വദേശം ആലുവ. ഗോപു വി.എം– പ്രമീള  ദമ്പതികളുടെ മൂത്ത മകനായി ആലുവയിൽ ജനനം. പത്തു വരെ ആലുവ എസ്.എൻ.ഡി.പി സ്കൂളിൽ പഠിച്ചു. ഹയർ സെക്കണ്ടറി വിദ്യാഭ്യാസം ആലുവ ബോയ്സ് ഹയർ സെക്കണ്ടറി സ്കൂളിൽ പൂർത്തിയാക്കി. അങ്കമാലി ഡി.പോൾ കോളജിൽ നിന്ന് ബി.കോം ബിരുദം നേടി.

ആദ്യ സിനിമ തിലോത്തമ. റോബി എന്ന കഥാപാത്രത്തെയാണ് തിലോത്തമയിൽ അവതരിപ്പിച്ചത്. മുംബൈ ടാക്സി, മരുഭൂമിയിലെ ആന എന്നീ ചിത്രങ്ങളിൽ അഭിനയിച്ചു. ചുരുളിയിലെ ജീപ്പ് ഡ്രൈവറുടെ വേഷം വഴിത്തിരിവായി. ജാൻ.എ.മൻ സിനിമയിലെ സജി വൈപ്പിൻ എന്ന കഥാപാത്രവും ഏറെ ജനപ്രിയമായിരുന്നു.
## അവലംബം
തുഞ്ചൻ താളിയോല ഗ്രന്ഥപ്പുര

കാലിക്കറ്റ് സർവകലാശാലയുടെ ഭാഗമായി 1971 മുതൽ പ്രവർത്തിച്ചു വരുന്ന സ്ഥാപനമാണ് **[[തുഞ്ചൻ താളിയോല ഗ്രന്ഥപ്പുര]].** സർവകലാശാല മലയാളം വിഭാഗത്തിന്റെ കീഴിലാണ് ഇതിന്റെ പ്രവർത്തനം. 8,000-ലധികം താളിയോല ഗ്രന്ഥങ്ങൾ തുഞ്ചൻ സ്മാരക ഗ്രന്ഥപ്പുരയിലുണ്ട്. പനയോലകളിൽ എഴുതിയ കൈയെഴുത്തുപ്രതികളുടെ അപൂർവ്വ  ശേഖരമാണിത്. ചെമ്പോലകൾ, മുളക്കരണം, നാണയം എന്നിവ ഇവിടെ സംരക്ഷിക്കുന്നുണ്ട്.

ഡോ. മഞ്ജു എം പിയാണ് തുഞ്ചൻ താളിയോല ഗ്രന്ഥപ്പുരയുടെ ഡയറക്ടർ

## ചരിത്രം
മലബാറിലെ കയ്യെഴുത്തു പ്രതികൾ ശേഖരിക്കുക എന്ന ലക്ഷ്യത്തോടെ 1971-ൽ ഗ്രന്ഥപ്പുര സ്ഥാപിതമായി. കെ.എൻ. എഴുത്തഛൻ, സുബ്രഹ്മണ്യ അയ്യർ, സുകുമാർ അഴീക്കോട്, എസ്. ഗുപ്‌തൻ നായർ, ചാത്തനാത്ത് അച്യുതനുണ്ണി, എം.എം. ബഷീർ, എം.എൻ. കാരശ്ശേരി, എൻ. ഗോപിനാഥൻ നായർ, ടി. ബി. വേണുഗോപാല പണിക്കർ,  പി.എം. വിജയപ്പൻ, ടി.കെ.  വേലായുധൻ, അനിൽ വള്ളത്തോൾ, ടി. പവിത്രൻ, എൽ. തോമസ്കുട്ടി, കെ.കെ. കരുണാകരൻ തുടങ്ങി ആർ.വി.എം. ദിവാകരൻ വരെയുള്ള മലയാള വിഭാഗം അധ്യക്ഷന്മാരും പണ്ഡിതന്മാരും ഇതിൽ സംഭാവന നൽകി. 

## പ്രവർത്തനം
ഗ്രന്ഥങ്ങൾ ബ്രഷ്‌ ഉപയോഗിച്ചു വൃത്തിയാക്കി പുൽത്തൈലം വെച്ചു തുടക്കുകയാണ്  പ്രധാനമായും ചെയ്യുന്നത്. പഴയവ പരിപാലിക്കുന്നതു  കൂടാതെ പുതിയവ പുതിയവ ശേഖരിക്കുകയും ചെയ്യുന്നു. നമ്പർ ഇട്ട് റാക്കിൽ സൂക്ഷിക്കുന്നു. 2020-ൽ നവീകരിച്ച എയർകണ്ടിഷൻ ചെയ്ത റെപ്പോസിറ്ററിയിലാണ് ഗ്രന്ഥങ്ങൾ സൂക്ഷിക്കുന്നത്.

## വിഷയ വൈവിധ്യം
വേദങ്ങൾ, വേദാന്തം, ഉപനിഷത്തുക്കൾ, ഇതിഹാസങ്ങൾ, തന്ത്രം, വാസ്തു വിദ്യ, കളരി വിദ്യ, ഗണിതം, തച്ചു ശാസ്ത്രം, ധർമ്മശാസ്ത്രം, വൈദ്യം, വ്യാകരണം, ശബ്ദകോശം, സാമുദ്രിക ശാസ്ത്രം,  ആട്ടക്കഥകൾ തുടങ്ങി അനേകം വിഷയങ്ങളാൽ സമ്പന്നമാണ് ഗ്രന്ഥപ്പുര. 

## ഭാഷകൾ
 മലയാളം, തമിഴ്, സംസ്കൃതം, കന്നഡ, തെലുങ്ക് ഭാഷകളിലുള്ള ഗ്രന്ഥങ്ങളാണ് ഇവിടെയുള്ളത്. 

## അവലംബം
ദത്താ സാമന്ത്

**ദത്താത്രയ് സാമന്ത്** (21 നവംബർ 1932 - 16 ജനുവരി 1997).ദത്താ സാമന്ത് എന്നും ജനകീയമായി *ഡോക്‌ടർസാഹേബ്*  എന്നും അറിയപ്പെടുന്ന ഡോ.ദത്താത്രയ് സാമന്ത് ഒരു ഇന്ത്യൻ രാഷ്ട്രീയക്കാരനും ട്രേഡ് യൂണിയൻ നേതാവുമായിരുന്നു.1982 ൽ മുംബൈയിലെ രണ്ട് ലക്ഷം മുതൽ മൂന്ന് ലക്ഷം വരെ വരുന്ന തുണി മിൽ തൊഴിലാളികൾ നടത്തിയ പണിമുടക്കിന് നേതൃത്വം നൽകിയത് ദത്താ സാമന്ത് ആയിരുന്നു.

## ട്രേഡ് യൂണിയനും രാഷ്ട്രീയ ജീവിതവും
മഹാരാഷ്ട്രയിലെ കൊങ്കൺ തീരത്തെ ദിയോബാഗിൽ മധ്യവർഗ മറാത്തി പശ്ചാത്തലത്തിൽ നിന്നാണ് സാമന്ത് വളർന്നത്. മുംബൈയിലെ ജിഎസ് സേത്ത് മെഡിക്കൽ കോളേജിൽ നിന്നും കെഇഎം ഹോസ്പിറ്റലിൽ നിന്നും യോഗ്യതയുള്ള എംബിബിഎസ് ഡോക്ടറായ അദ്ദേഹം ഘട്‌ഖോപ്പറിലെ പന്ത്‌നഗർ പ്രദേശത്തെ ജനറൽ ഫിസിഷ്യനായി പ്രാക്ടീസ് ചെയ്തു. വ്യവസായ തൊഴിലാളികളായിരുന്ന അദ്ദേഹത്തിന്റെ രോഗികളുടെ സമരം അവരുടെ ലക്ഷ്യത്തിനുവേണ്ടി പോരാടാൻ അദ്ദേഹത്തെ പ്രേരിപ്പിച്ചു. മഹാരാഷ്ട്രയിലെ മുംബൈയിൽ ഘാട്‌കോപ്പർ പ്രദേശത്താണ് അദ്ദേഹം തന്റെ ആദ്യകാലങ്ങളിൽ ഏറെയും ചെലവഴിച്ചത്.  20-ആം നൂറ്റാണ്ടിന്റെ ആരംഭം മുതൽ, നഗരത്തിന്റെ സമ്പദ്‌വ്യവസ്ഥയുടെ നട്ടെല്ല്  ടെക്സ്റ്റൈൽ മില്ലുകളായിരുന്നു, ഇന്ത്യയുടെ അഭിവൃദ്ധി പ്രാപിച്ച തുണിത്തര വ്യവസായത്തിന്റെ അടിത്തറ മുംബൈ ആയിരുന്നു. ഇന്ത്യയുടെ വിവിധ ഭാഗങ്ങളിൽ നിന്നുള്ള ലക്ഷക്കണക്കിന് ആളുകൾ മില്ലുകളിൽ ജോലി ചെയ്തിരുന്നു. പരിശീലനം സിദ്ധിച്ച ഒരു മെഡിക്കൽ ഡോക്ടറാണെങ്കിലും സാമന്ത് മിൽ തൊഴിലാളികൾക്കിടയിലെ ട്രേഡ് യൂണിയൻ പ്രവർത്തനങ്ങളിൽ സജീവമായിരുന്നു. അദ്ദേഹം ഇന്ത്യൻ നാഷണൽ കോൺഗ്രസിലും അതിന്റെ അനുബന്ധ ഇന്ത്യൻ നാഷണൽ ട്രേഡ് യൂണിയൻ കോൺഗ്രസിലും ചേർന്നു . നഗരത്തിലെ തൊഴിലാളികൾക്കിടയിൽ ജനപ്രീതി നേടിയ സാമന്തിന്റെ പേര് *ഡോക്ടർ സാഹേബ്* എന്നറിയപ്പെട്ടു.
വർഗ്ഗം:കൊല്ലപ്പെട്ട ഇന്ത്യൻ രാഷ്ട്രീയപ്രവർത്തകർ
വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:1997-ൽ മരിച്ചവർ
വർഗ്ഗം:1933-ൽ ജനിച്ചവർ
ഏഷ്യാനെറ്റ് ന്യൂസ് നെറ്റ്‌വർക്ക്

1995 ൽ ആരംഭിച്ച ഒരു ഇന്ത്യൻ വാർത്താ മാധ്യമ കമ്പനിയാണ് **ഏഷ്യാനെറ്റ് ന്യൂസ് നെറ്റ്‌വർക്ക് (ANN).** ജൂപ്പിറ്റർ ക്യാപിറ്റലിന്റെ അനുബന്ധ സ്ഥാപനമായ ജൂപ്പിറ്റർ എന്റർടൈൻമെന്റിന്റെ അനുബന്ധ സ്ഥാപനമാണിത്.  

ഏഷ്യാനെറ്റ് ന്യൂസ് നെറ്റ്‌വർക്ക് മലയാള വാർത്താ ചാനലായ ഏഷ്യാനെറ്റ് ന്യൂസ്, കന്നഡ ന്യൂസ് ചാനൽ സുവർണ ന്യൂസ്, കന്നഡ ദിനപത്രം കന്നഡ പ്രഭ എന്നിവ പ്രവർത്തിപ്പിക്കുന്നു . ഇംഗ്ലീഷ്, തമിഴ്, തെലുങ്ക് ഭാഷകളിൽ പ്രത്യേക വാർത്താ പോർട്ടലുകളും ഇത് പ്രവർത്തിപ്പിക്കുന്നു.  ഇംഗ്ലീഷ് വാർത്താ ചാനലായ റിപ്പബ്ലിക് ടിവിയിൽ നിക്ഷേപകരും കൂടിയാണ് ജൂപ്പിറ്റർ ക്യാപിറ്റൽ. 

## റഫറൻസുകൾ

 
വർഗ്ഗം:ഇന്ത്യയിലെ മാധ്യമ കമ്പനികൾ
ലീന നായർ

ഒരു ബ്രിട്ടീഷ് ഇന്ത്യൻ ബിസിനസ് എക്സിക്യൂട്ടീവും, ഷുനേൽഎന്ന കമ്പനിയുടെ സിഇഒ യും ആണ് **ലീന നായർ** (ജനനം 1969) .   മുൻപ് യൂണിലിവറിന്റെ ചീഫ് ഹ്യൂമൻ റിസോഴ്‌സ് ഓഫീസറായും യൂണിലിവർ ലീഡർഷിപ്പ് എക്‌സിക്യൂട്ടീവ് അംഗമായും സേവനമനുഷ്ഠിച്ചിട്ടുണ്ട്.    190 രാജ്യങ്ങളിലായി വ്യാപിച്ചുകിടക്കുന്ന ഒന്നിലധികം നിയന്ത്രണ-തൊഴിൽ പരിതസ്ഥിതികളിൽ പ്രവർത്തിക്കുന്ന യൂണിലിവറിന്റെ മാനുഷിക മൂലധനത്തിന്റെ ഉത്തരവാദിത്തം ലീനക്കായിരുന്നു. അവരുടെ നേതൃത്വത്തിൽ യൂണിലിവർ 54 രാജ്യങ്ങളിൽ തിരഞ്ഞെടുക്കാവുന്ന ഒന്നാം നമ്പർ FMCG കമ്പനിയായി തിരഞ്ഞെടുക്കപ്പെട്ടു.  ഓർഗനൈസേഷന്റെ വൈവിധ്യവും ഉൾപ്പെടുത്തൽ അജണ്ടയും അവർ നയിച്ചു, അതിന്റെ തൊഴിലാളികൾ വൈവിധ്യവും എല്ലാവരെയും ഉൾക്കൊള്ളുന്നു.  ലീന മനുഷ്യ കേന്ദ്രീകൃത തൊഴിലിടങ്ങളുടെയും അനുകമ്പയുള്ള നേതൃത്വത്തിന്റെയും വക്താവാണ്. 

## ആദ്യകാല ജീവിതവും വിദ്യാഭ്യാസവും
മഹാരാഷ്ട്രയിലെ കോലാപൂർ ആണ് ലീന നായരുടെ സ്വദേശം. കോലാപൂരിലെ ഹോളി ക്രോസ് കോൺവെന്റ് ഹൈസ്‌കൂൾ വിദ്യാർത്ഥിനിയായിരുന്നു. XLRI യിൽ നിന്ന് സ്വർണ്ണ മെഡൽ ജേതാവായി (1990-1992) ബിരുദം നേടുന്നതിന് മുമ്പ്, സാംഗ്ലിയിലെ (മഹാരാഷ്ട്ര) വാൽചന്ദ് കോളേജ് ഓഫ് എഞ്ചിനീയറിംഗിൽ ഇലക്ട്രോണിക്സ് എഞ്ചിനീയറിംഗ് പഠിച്ചു. ജംഷഡ്പൂരിൽ ജോലി ചെയ്ത ശേഷം കൊൽക്കത്ത, അമ്പത്തൂർ, തമിഴ്നാട്, മഹാരാഷ്ട്രയിലെ തലോജ എന്നിവിടങ്ങളിലെ മൂന്ന് വ്യത്യസ്ത ഫാക്ടറികളിൽ ജോലി ചെയ്യാൻ തുടങ്ങി. 

## കരിയർ

### ഷുനേൽ
2021 ഡിസംബറിൽ നായർ ഷുനേലിന്റെ ചീഫ് എക്‌സിക്യൂട്ടീവ് ഓഫീസറായി നിയമിതയായി. 

### യൂണിലിവർ

* 2016: ചീഫ് ഹ്യൂമൻ റിസോഴ്‌സ് ഓഫീസറായും യൂണിലിവർ ലീഡർഷിപ്പ് എക്‌സിക്യൂട്ടീവിന്റെ അംഗമായും നിയമിതയായി
* 2013: SVP എച്ച്ആർ ലീഡർഷിപ്പ് ആൻഡ് ഓർഗനൈസേഷണൽ ഡെവലപ്‌മെന്റ് ആൻഡ് ഗ്ലോബൽ ഹെഡ് ഓഫ് ഡൈവേഴ്‌സിറ്റി
* 2007: ഹിന്ദുസ്ഥാൻ യൂണിലിവർ ലിമിറ്റഡിന്റെ എക്‌സിക്യൂട്ടീവ് ഡയറക്ടർ എച്ച്.ആർ
* 1992-2007: ഹിന്ദുസ്ഥാൻ യൂണിലിവറിലെ ഫാക്ടറികളിലും വിൽപ്പനയിലും കോർപ്പറേറ്റ് ആസ്ഥാനങ്ങളിലും വിവിധ റോളുകൾ
* 1992: ഹിന്ദുസ്ഥാൻ യുണിലിവറിന്റെ മാനേജ്‌മെന്റ് ട്രെയിനിയായി യൂണിലിവറിൽ ചേർന്നു

### മറ്റ് ഉത്തരവാദിത്തങ്ങൾ

* നോൺ എക്സിക്യൂട്ടീവ് ബോർഡ് അംഗം – BT plc 
* ട്രസ്റ്റ് ബോർഡ് അംഗം - Leverhulme Trust 
* സ്റ്റിയറിംഗ് കമ്മിറ്റി അംഗം - വിദ്യാഭ്യാസം, ലിംഗഭേദം, ജോലി എന്നിവയുടെ ഭാവി, WEF (2017-ഇപ്പോൾ)
* ലീഡർഷിപ്പ് കൗൺസിൽ അംഗം – ഇന്റർനാഷണൽ സെന്റർ ഫോർ റിസർച്ച് ഓൺ വുമൺ (2019 – ഇപ്പോൾ) 
* യുകെ ഗവൺമെന്റിന്റെ ബിസിനസ്, എനർജി ആൻഡ് ഇൻഡസ്ട്രിയൽ സ്ട്രാറ്റജി (BEIS) വകുപ്പിൽ NED (2018- 2020) 

## അവാർഡുകളും അംഗീകാരവും

* റോൾ മോഡൽ ഓഫ് ഇയർ, ദി ഗ്രേറ്റ് ബ്രിട്ടീഷ് ബിസിനസ്സ് വുമൺസ് അവാർഡുകൾ (2021) 
* ഫോർച്യൂൺ ഇന്ത്യയുടെ ഏറ്റവും ശക്തരായ സ്ത്രീകളുടെ പട്ടിക  (2021)
* ഗ്ലോബൽ ഇന്ത്യൻ ഓഫ് ദ ഇയർ – ദി ഇക്കണോമിക് ടൈംസിന്റെ പ്രൈം വിമൻ ലീഡർഷിപ്പ് അവാർഡുകൾ (2020)
* ലിങ്ക്ഡ്ഇൻ ടോപ്പ് വോയ്സ് (2018-2020)  
* തിങ്കേഴ്‌സ്50 ലിസ്റ്റ് - ബിസിനസിന്റെ ഭാവി രൂപപ്പെടുത്തുന്ന ചിന്തകർ (2019) 
* ഫിനാൻഷ്യൽ ടൈംസിന്റെ (2017-2019) ബിസിനസ്സിലെ വനിതകളുടെ FT ഹീറോസ് ചാമ്പ്യൻമാരുടെ ടോപ്പ് 10 ലിസ്റ്റ് 
* യുകെയിലെ പ്രഗത്ഭരായ ഇന്ത്യൻ ബിസിനസ്സ് നേതാക്കളിൽ ഒരാളായി എലിസബത്ത് രാജ്ഞി II അംഗീകരിച്ചു (2017)

## സ്വകാര്യ ജീവിതം
ലീന വിവാഹിതയും,  രണ്ട് ആൺമക്കളുടെ മാതാവുമാണ്. അവരുടെ താൽപ്പര്യങ്ങളിൽ വായനയും ഓട്ടവും  ബോളിവുഡ് നൃത്തവും ഉൾപ്പെടുന്നു. 

## അവലംബങ്ങൾ

വർഗ്ഗം:ജീവിച്ചിരിക്കുന്നവർ
വർഗ്ഗം:1969-ൽ ജനിച്ചവർ
വർഗ്ഗം:ഇന്ത്യൻ ചീഫ് എക്സിക്യുട്ടീവ് ഓഫീസർമാർ
എസ്തർ (മില്ലൈസ് പെയിന്റിംഗ്)

ജോൺ എവററ്റ് മില്ലൈസ് വരച്ച ചിത്രമാണ് **എസ്തർ** (1865) ബൈബിളിലെ എസ്തേറിന്റെ പുസ്തകത്തിലെ കേന്ദ്ര കഥാപാത്രത്തെയാണ് ഇതിൽ ചിത്രീകരിച്ചിരിക്കുന്നത്.  ഫ്രെഡറിക് ലെയ്‌ടൺ, ജെയിംസ് മക്‌നീൽ വിസ്‌ലർ എന്നിവരുടെ ചിത്രങ്ങളാൽ സ്വാധീനിക്കപ്പെട്ട  മില്ലൈസിന്റെ  സൗന്ദര്യാത്മക കാലഘട്ടത്തിലെ രചനയാണിത്. 

പേർഷ്യൻ രാജാവായ അഹശ്വേരോസിന്റെ യഹൂദ ഭാര്യയായ എസ്തർ തന്റെ ഭർത്താവിനടുത്തേയ്ക്ക്  പോകാൻ തയ്യാറെടുക്കുന്ന ചിത്രമാണ് ഇത്. ക്ഷണിക്കപ്പെടാതെ പ്രവേശിക്കുന്നതിനുള്ള ശിക്ഷയായ മരണത്തെ ഭയപ്പെടുന്നുവെങ്കിലും  ജൂതന്മാർക്കെതിരായ ഒരു ഗൂഢാലോചനയെക്കുറിച്ച് രാജാവിനെ അറിയിക്കാനാണ്  അവൾ അങ്ങനെ ചെയ്യുന്നത്.

തായ്‌പിംഗ് കലാപത്തെ പരാജയപ്പെടുത്തിയതിന് ശേഷം ചൈനീസ് ചക്രവർത്തി ജനറൽ ഗോർഡന് നൽകിയ  മഞ്ഞ  മേലാട മില്ലൈസ് ഈ ചിത്രത്തിലേയ്ക്ക് പകർത്തി. സാംസ്കാരികമായി വ്യക്തമല്ലാത്ത ഒരു പ്രഭാവം സൃഷ്ടിക്കുന്നതിനായി അദ്ദേഹം അതിനെ  പുറവും  അകവും മറിച്ചിട്ട്  പെയിന്റിംഗിൽ ദൃശ്യമാകുന്ന അമൂർത്ത പാറ്റേണുകൾ സൃഷ്ടിച്ചു.

മഞ്ഞ വസ്ത്രത്തിനും വെള്ള തൂണുകൾക്കുമെതിരെ തിരശ്ശീലയുടെ ആഴത്തിലുള്ള നീല നിറം സജ്ജീകരിച്ച് നിറങ്ങളുടെ ഉജ്ജ്വലമായ വൈരുദ്ധ്യങ്ങളിലൂടെ മില്ലൈസ് ഒരു നാടകീയമായ ദൃശ്യഭംഗി സൃഷ്ടിക്കുന്നു.  ദൃശ്യത്തിന്റെ ആഖ്യാന വശം(മറ്റു വിവരങ്ങൾ) സംക്ഷിപ്തമാണെന്നത്     അദ്ദേഹം അനുകരിക്കുകയും വെല്ലുവിളിക്കുകയും ചെയ്യുന്ന  കലാകാരന്മാരുടെ സൗന്ദര്യാത്മക ശൈലിക്ക് സമാനമാണ്.

എസ്ഥേർ തന്റെ കിരീടം തലയിൽ വയ്ക്കാൻ തയ്യാറെടുക്കുമ്പോൾ മുടിയിൽ തിരുകിയ മുത്തുകൾ ക്രമീകരിക്കുന്നതായി ചിത്രീകരിച്ചിരിക്കുന്നു. ഈ ചേഷ്ട ടിഷ്യന്റെ പെയിന്റിംഗുകളിൽ നിന്ന് എടുത്തതാണ്.  മുഖഭംഗിയിലും ,    മുടിയുടെ നിറത്തിലും   മില്ലൈസ്, ടിഷ്യൻറെ   വർണശൈലികൾ അനുകരിക്കുന്നു.  മില്ലെയ്‌സിന്റെ മുൻചിത്രമായ ദി ബ്രൈഡ്‌സ്‌മെയ്‌ഡിലെ  ചുവന്ന മുടിച്ചുരുളുകളുമായും   ഡാന്റെ ഗബ്രിയേൽ റോസെറ്റിയുടെ ചില സമകാലിക ചിത്രങ്ങളുമായും ഇതിനെ  താരതമ്യപ്പെടുത്താം. മില്ലൈസിന്റെ ജീവചരിത്രകാരൻ മരിയോൺ സ്പിൽമാൻ എഴുതി, "മില്ലായിസിന്റെ ആദ്യകാല ചിത്രങ്ങളിൽ ഏറ്റവും ആധുനികമായി കൈകാര്യം ചെയ്ത ചിത്രമാണിത്.

## അവലംബം


വർഗ്ഗം:ജോൺ എവററ്റ് മില്ലായിസ് വരച്ച ചിത്രങ്ങൾ
ടർണർ വെള്ളച്ചാട്ടം

വലത്ത്‌|ലഘുചിത്രം| ടർണർ വെള്ളച്ചാട്ടത്തിൽ നീന്തൽ
യുണൈറ്റഡ് സ്റ്റേറ്റ്സിലെ തെക്ക്-മധ്യ ഒക്ലഹോമയിലെ ആർബക്കിൾ പർവതനിരകളിലെ ഹണി ക്രീക്കിലെ ഒരു വെള്ളച്ചാട്ടമാണ് **ടർണർ ഫാൾസ്**,  ഡേവിസിന് തെക്ക്.    ഉയരമുള്ള ടർണർ വെള്ളച്ചാട്ടം, നാച്ചുറൽ ഫാൾസ് സ്റ്റേറ്റ് പാർക്കിലെ വെള്ളച്ചാട്ടത്തിന്റെ തുല്യ ഉയരമാണെങ്കിലും, പ്രാദേശികമായി ഒക്ലഹോമയിലെ ഏറ്റവും ഉയരം കൂടിയ വെള്ളച്ചാട്ടമായി കണക്കാക്കപ്പെടുന്നു, 

ടർണർ വെള്ളച്ചാട്ടവും നീല ദ്വാരവും അപകടകരമാണ്, എല്ലാ വർഷവും ആളുകളുടെ ജീവൻ അപഹരിക്കുന്നു. പരിചയസമ്പന്നരായ നീന്തൽക്കാർ മാത്രമേ അവിടെ നീന്താവൂ. https://oklahoman.com/article/5635647/four-people-drown-in-southern-oklahoma-in-one-week

## ചരിത്രം
ലോറ ജോൺസണെ ചിക്കാസോ സ്ത്രീയെ വിവാഹം കഴിച്ച സ്കോട്ടിഷ് കുടിയേറ്റ കർഷകനായ മസെപ്പ തോമസ് ടർണർ 1878-ൽ ഈ പ്രദേശത്ത് താമസിക്കുകയും വെള്ളച്ചാട്ടം കണ്ടെത്തുകയും ചെയ്തു. അദ്ദേഹം വെള്ളച്ചാട്ടത്തിന് തന്റെ പേര് നൽകി.  

1868-നോ അതിനുമുമ്പോ വിനോദ ഉപയോഗം ആരംഭിച്ചു. അക്കാലത്ത്, ചിക്കാസോ നേഷനിലെ പിക്കൻസ് കൗണ്ടിയിൽ ആയിരുന്നു ടർണർ വെള്ളച്ചാട്ടം സ്ഥിതി ചെയ്യുന്നത്. 

ഇന്ന്, ഒക്ലഹോമയിലെ ഡേവിസ് നഗരത്തിൽ പ്രവർത്തിക്കുന്ന ടർണർ ഫാൾസ് പാർക്കിന്റെ ഭാഗമാണ് വെള്ളച്ചാട്ടം.  വെള്ളച്ചാട്ടം പ്രകൃതിദത്തമായ ഒരു നീന്തൽക്കുളത്തിലേക്ക് ഒഴുകുന്നു.  വേനൽക്കാലത്ത് ഇവ പ്രശസ്തമായ വിനോദസഞ്ചാര കേന്ദ്രങ്ങളാണ്. 

ഡേവിസ് നഗരം 1919-ൽ പാർക്ക് ഏറ്റെടുക്കുകയും 1950 വരെ അത് പ്രവർത്തിപ്പിക്കുകയും ചെയ്തു. പിന്നീട് 1978-ൽ നിയന്ത്രണം പുനരാരംഭിക്കുന്നതുവരെ ഈ സൗകര്യം സ്വകാര്യവ്യക്തികൾക്ക് പാട്ടത്തിന് നൽകി. 

പാർക്കിന്   വിസ്തീർണ്ണമുണ്ട്. കൂടാതെ പ്രകൃതി പാതകളും ഗുഹകളും മറ്റ് രസകരമായ ഭൂമിശാസ്ത്രപരമായ സവിശേഷതകളും അടങ്ങിയിരിക്കുന്നു. ഇതിന് ഒരു വാക്ക്-ഇൻ കോട്ട കൂടിയുണ്ട്,  1930-കളിൽ ഒക്‌ലഹോമ യൂണിവേഴ്‌സിറ്റി സ്‌കൂൾ ഓഫ് എജ്യുക്കേഷന്റെ പ്രൊഫസറും പിന്നീട് ഡീനുമായ ഡോ. എൽസ്‌വർത്ത് കോളിംഗ്‌സിന്റെ വേനൽക്കാല വസതിയായി നിർമ്മിച്ചതാണ്.

## ചിത്രശാല

Turner_Park_Castle_1.jpg|ടർണർ പാർക്കിലെ കോട്ട
Turner_Park_Castle_2.jpg|ടർണർ പാർക്കിലെ കോട്ട
Turner_Falls_Park_-_downstream_in_Winter.jpg|ടർണർ പാർക്കിലെ ഡൗൺസ്ട്രീം, , ശീതകാലത്ത്
Turner_Falls_Park_with_the_Pool.jpg|ടർണർ ഫാൾസ് വെള്ളച്ചാട്ടവും കുളവും, , ശീതകാലത്ത്
Turner_Falls_in_Winter.jpg|ടർണർ ഫാൾസ് വെള്ളച്ചാട്ടം, ശീതകാലത്ത്
Turner_Falls_Park_in_Winter_-_from_viewpoint.jpg|ടർണർ ഫാൾസ് വെള്ളച്ചാട്ടവും പ്രദേശവും മുകളിൽനിന്ന് (ശീതകാലത്ത്)


## അവലംബം


## പുറം കണ്ണികൾ

*ഔദ്യോഗിക വെബ്സൈറ്റ്
* More images of Turner Falls Park , Oklahoma Tourism & Recreation Department
*ടർണർ ഫോൾസ് പാർക്ക്

വർഗ്ഗം:ഒക്‌ലഹോമയിലെ വെള്ളച്ചാട്ടങ്ങൾ
ട്രപീസിയം (വിവക്ഷകൾ)

ട്രപീസിയം എന്ന പേരിൽ അറിയപ്പെടുന്ന പല കാര്യങ്ങളുണ്ട്.

**ട്രപീസിയം** എന്നത് മലയാളത്തിൽ **[[ലംബകം]]** എന്നറിയപ്പെടുന്ന ജ്യാമിതീയ രൂപമാണ്

**ട്രപീസിയം** എന്ന് താഴെ പറയുന്നവയെയും അർത്ഥമാക്കുന്നു:
* ട്രപീസിയം (അസ്ഥി), കൈപ്പത്തിയിലെ ഒരു അസ്ഥി
* ട്രപീസിയം (ജ്യോതിശാസ്ത്രം), ഓറിയൺ നെബുലയിൽ ഉൾപ്പെട്ട ഒരു കൂട്ടം നക്ഷത്രങ്ങൾ
വെണ്മണി ഹരിദാസ്

കേരളീയനായ കഥകളി സംഗീതജ്ഞനാണ് **കലാമണ്ഡലം വെണ്മണി ഹരിദാസ്**.

## ജീവിതരേഖ
മുഴുവൻ സമയ കോൺഗ്രസ്സ് പ്രവർത്തകനായിരുന്ന വെണ്മണി നാരായണൻ നമ്പൂതിരിപ്പാടിന്റെയും തൃശ്ശൂർ കൈപ്പറമ്പ് കുറൂർ ദേവസേന അന്തർജ്ജനത്തിന്റെയും മകനായി 1946 സെപ്റ്റംബർ 16 ന് ആലുവയിലെ വെണ്മണി മനയിൽ ജനനം.

ജനിച്ച മനയുടെ തൊട്ടടുത്തുള്ള അകവൂർ മനയിൽ അവതരിപ്പിക്കാറുള്ള കഥകളി കണ്ടാണ് അദ്ദേഹത്തിനു കഥകളിയിൽ കമ്പം ഉണ്ടാകുന്നത്. മുണ്ടക്കൽ ശങ്കര വാര്യറാണ് കഥകളി സംഗീതത്തിലെ ആദ്യ ഗുരു. 1960 ൽ കലാമണ്ഡലത്തിൽ ചേർന്ന അദ്ദേഹം നീലകണ്ഠൻ നമ്പീശൻ, ശിവരാമൻ നായർ, കലാമണ്ഡലം ഗംഗാധരൻ എന്നിവരുടെ ശിഷ്യത്വത്തിൽ കഥകളി സംഗീതം അഭ്യസിച്ചു. കലാമണ്ഡലത്തിലെ പഠന ശേഷം 1968 ൽ മൃണാളിനി സാരാഭായിയുടെ അഹമ്മദാബാദ് ദർപ്പണയിൽ സംഗീതാദ്ധ്യാപകനായി ചേർന്നു. ഹിന്ദുസ്ഥാനി സംഗീതത്തിൽ അറിവ് നേടാൻ ഈ കാലം ഹരിദാസിനെ സഹായിച്ചു. 1978 ൽ തിരുവനന്തപുര മാർഗ്ഗിയിൽ അദ്ദേഹം കഥകളി സംഗീതാദ്ധ്യാപകനായി ചേർന്നു.

ഷാജി എൻ. കരുൺ സംവിധാനം ചെയ്ത വാനപ്രസ്ഥം, സ്വം എന്നീ ചിത്രങ്ങളിൽ പ്രധാന കഥാപാത്രങ്ങളെ അവതരിപ്പിച്ചിട്ടുണ്ട്. ചലച്ചിത്രങ്ങൾക്കു പുറമെ ടെലിവിഷൻ സീരിയലുകളിലും സജീവമായിരുന്നു. എൻ.പി വിജയകൃഷ്ണൻ എഴുതിയ അദ്ദേഹത്തിന്റെ ജീവചരിത്രം ‘ഭാവഗായകൻ’ എന്നപേരിൽ റെയിൻബൊ ബുക്ക്സ് ചെങ്ങന്നൂർ പ്രസിദ്ധീകരിച്ചു. സെൻ ക്രിയേഷൻസിന്റെ ബാനറിൽ ശ്രീ സുനിൽ ഗോപാലകൃഷ്ണനും രതീഷ് രാമചന്ദ്രനും ചേർന്ന് നിർമ്മിച്ച വെണ്മണി ഹരിദാസിനെക്കുറിച്ചുള്ള ദഡോക്യുമെന്ററി ചിത്രമാണ് *ചിത്തരഞ്ജിനി: റിമംബറിങ്ങ് ദ മാസ്‌റ്റ്രോ*.

2005 സെപ്റ്റംബർ 17 ന് 59 ആം വയസ്സിൽ തിരുവനന്തപുരത്ത് വെച്ച് അദ്ദേഹം അന്തരിച്ചു.

## കുടുംബം
ഭാര്യ സരസ്വതി, സിനിമ സീരിയൽ നടൻ ശരത് ഹരിത് എന്നിവർ മക്കൾ.

## അവലംബം

വർഗ്ഗം:കഥകളി കലാകാരന്മാർ
വെസ്റ്റ്മിൻസ്റ്റർ

വെസ്റ്റ്മിൻസ്റ്റർ സമ്പ്രദായം അല്ലെങ്കിൽ വെസ്റ്റ്മിൻസ്റ്റർ മോഡൽ എന്നത് ഒരു നിയമനിർമ്മാണം നടത്തുന്നതിനുള്ള നടപടിക്രമങ്ങളുടെ ഒരു പരമ്പര ഉൾക്കൊള്ളുന്ന ഒരു തരം പാർലമെന്ററി ഗവൺമെന്റാണ്. ഈ ആശയം ആദ്യമായി വികസിപ്പിച്ചെടുത്തത് ഇംഗ്ലണ്ടിലാണ്.

ഈ  വ്യവസ്ഥയുടെ പ്രധാന ഘടകങ്ങൾ ഇപ്രകാരമാണ്-    നിയമനിർമ്മാണ സഭയിലെ അംഗങ്ങൾ ഉൾക്കൊള്ളുന്ന,നിയമസഭയ്ക്ക് ഉത്തരവാദിത്വമുള്ള  ഒരു കാര്യനിർവഹണശാഖ (എക്സിക്യൂട്ടീവ് ബ്രാഞ്ച് ) ; പാർലമെന്ററി പ്രതിപക്ഷ പാർട്ടികളുടെ സാന്നിധ്യം; ഭരണത്തലവനിൽ നിന്ന് വ്യത്യസ്തനായ ഒരു ആചാരപരമായ രാഷ്ട്രത്തലവൻ. യുണൈറ്റഡ് കിംഗ്ഡത്തിലെ പാർലമെന്റിന്റെ നിലവിലെ  ആസ്ഥാനമായ വെസ്റ്റ്മിൻസ്റ്റർ കൊട്ടാരത്തിൽ നിന്നാണ് ഈ പദം വരുന്നത്. വെസ്റ്റ്മിൻസ്റ്റർ സമ്പ്രദായം  യുണൈറ്റഡ് സ്റ്റേറ്റ്സിൽ രൂപംകൊണ്ട പ്രസിഡൻഷ്യൽ സമ്പ്രദായത്തിൽ നിന്നും, അല്ലെങ്കിൽ   സെമി-പ്രസിഡൻഷ്യൽ സമ്പ്രദായത്തിൽ അടിസ്ഥാനമായ ഫ്രാൻസ്  ഭരണക്രമത്തിൽ നിന്നും വിപരീതമാണ്.

വെസ്റ്റ്മിൻസ്റ്റർ സമ്പ്രദായം, ബ്രിട്ടീഷ് സാമ്രാജ്യത്തിന്റെ മിക്ക മുൻ കോളനികളിലെയും ദേശീയ, ഉപരാഷ്ട്ര നിയമനിർമ്മാണ സഭകളിൽ സ്വയം ഭരണം നേടിയതിന് ശേഷം ഉപയോഗിക്കുന്നു, അല്ലെങ്കിൽ ഒരിക്കൽ ഉപയോഗിച്ചിരുന്നു (ഇത് യുണൈറ്റഡ് സ്റ്റേറ്റ്സ് എന്നതിൽ ശ്രദ്ധേയമായ ഒരു അപവാദം), 1848-ലെ കനേഡിയൻ പ്രവിശ്യകളിൽ നിന്നു തുടങ്ങിയ ഈ പതിവ് , പിന്നീട് 1855-നും 1890-നും ഇടയിലുള്ള ആറ് ഓസ്‌ട്രേലിയൻ കോളനികളും  സ്വീകരിച്ചു.  ന്യൂസിലാൻഡിനും  മുൻ ബ്രിട്ടീഷ് ഹോങ്കോങ്ങിനും  പാരമ്പര്യമായി ലഭിച്ച   സർക്കാർ രൂപമാണിത്.  ബ്രിട്ടീഷ് മാൻഡേറ്റ് ഓഫ് പാലസ്തീനിൽ നിന്ന് സ്വാതന്ത്ര്യം പ്രഖ്യാപിച്ചതിന് ശേഷം ഇസ്രായേൽ ഭരണകൂടവും വെസ്റ്റ്മിൻസ്റ്റർ-പ്രചോദിത ഭരണസംവിധാനം സ്വീകരിച്ചു. എന്നിരുന്നാലും, ചില മുൻ കോളനികൾ പ്രസിഡൻഷ്യൽ സമ്പ്രദായം (ഉദാഹരണത്തിന് നൈജീരിയ) അല്ലെങ്കിൽ ഒരു ഹൈബ്രിഡ് സമ്പ്രദായം (ദക്ഷിണാഫ്രിക്ക പോലെ) അവരുടെ സർക്കാർ രൂപമായി സ്വീകരിച്ചു.

## അവലംബം
*https://www.cam.ac.uk/research/features/how-the-westminster-parliamentary-system-was-exported-around-the-world
പീറ്റർ ഗുസ്താവ് ലെജ്യൂൺ ഡിറിക്ലെ

**ജോഹാൻ പീറ്റർ ഗുസ്താവ് ലെജ്യൂൺ ഡിറിക്ലെ** ( German: [ləˈʒœn diʀiˈkleː] ;  13 ഫെബ്രുവരി 1805 - 5 മെയ് 1859). ഒരു ജർമ്മൻ ഗണിതശാസ്ത്രജ്ഞനായിരുന്നു ഡിറിക്ലെ.  അദ്ദേഹം സംഖ്യാ സിദ്ധാന്തത്തിനും (അനലിറ്റിക് നമ്പർ സിദ്ധാന്തത്തിന്റെ മേഖല സൃഷ്ടിക്കുന്നതുൾപ്പെടെ), ഫ്യൂറിയർ സീരീസിന്റെ സിദ്ധാന്തത്തിനും ഗണിതശാസ്ത്ര വിശകലനത്തിലെ മറ്റ് വിഷയങ്ങൾക്കും ആഴത്തിലുള്ള സംഭാവനകൾ നൽകി; ഒരു ഫംഗ്ഷന് ആധുനിക ഔപചാരിക നിർവചനം നൽകുന്ന ആദ്യത്തെ ഗണിതശാസ്ത്രജ്ഞരിൽ ഒരാളായി അദ്ദേഹം കണക്കാക്കപ്പെടുന്നു.

### സംഖ്യാ സിദ്ധാന്തം
ഡിറിക്ലെയുടെ പ്രധാന ഗവേഷണ മേഖലയായിരുന്നു സംഖ്യാ സിദ്ധാന്തം  ഇതിൽ അദ്ദേഹം ആഴത്തിലുള്ള നിരവധി ഫലങ്ങൾ കണ്ടെത്തുകയും അവ തെളിയിക്കുന്നതിൽ ചില അടിസ്ഥാന ഉപകരണങ്ങൾ അവതരിപ്പിക്കുകയും ചെയ്തു. അവയിൽ പലതും പിന്നീട് അദ്ദേഹത്തിന്റെ പേരിലാണ് അറിയപ്പെടുന്നത്. 1837-ൽ, സമാന്തരശ്രേണികളെക്കുറിച്ചുള്ള ഡിറിക്ലെയുടെ സിദ്ധാന്തം, ഒരു ബീജഗണിത പ്രശ്നം പരിഹരിക്കാൻ ഗണിതശാസ്ത്ര വിശകലന ആശയങ്ങൾ ഉപയോഗിക്കുകയും അങ്ങനെ അനലിറ്റിക് സംഖ്യാ സിദ്ധാന്തത്തിന്റെ ശാഖ സൃഷ്ടിക്കുകയും ചെയ്തു. സിദ്ധാന്തം തെളിയിക്കുന്നതിൽ, അദ്ദേഹം ഡിറിക്ലെ പ്രതീകങ്ങളും എൽ-ഫംഗ്ഷനുകളും അവതരിപ്പിച്ചു .  

## അവലംബം
വർഗ്ഗം:1859-ൽ മരിച്ചവർ
വർഗ്ഗം:1805-ൽ ജനിച്ചവർ
വർഗ്ഗം:സംഖ്യാ സിദ്ധാന്തകർ
ദി പ്രിസ്ക്രൈബ്ഡ് റോയലിസ്റ്റ്, 1651

ജോൺ എവററ്റ് മില്ലൈസ് വരച്ച ചിത്രമാണ് **ദി പ്രിസ്ക്രൈബ്ഡ് റോയലിസ്റ്റ്, 1651**. ഒലിവർ ക്രോംവെലുമായുള്ള  1651-ലെ വോർസെസ്റ്റർ യുദ്ധത്തിൽ   ചാൾസ് രണ്ടാമൻ  നിരുപാധികമായി തോല്പിക്കപ്പെട്ട ശേഷം പലായനം ചെയ്യുന്ന റോയലിസ്റ്റിന് അഭയം നൽകുന്ന  ഒരു പ്യൂരിറ്റൻ യുവതിയെ ഇതിൽ ചിത്രീകരിച്ചിരിക്കുന്നു.  മരത്തിൻറെ കോടരത്തിൽ  ഒളിച്ചിരിക്കുന്ന റോയലിസ്റ്റ് , പരോക്ഷമായി സൂചിപ്പിക്കുന്നത്    തന്നെ പിന്തുടരുന്നവരിൽ നിന്ന് രക്ഷപ്പെടാൻ ചാൾസ് ഒരു മരപ്പൊത്തിൽ ഒളിച്ച പ്രസിദ്ധമായ  സംഭവത്തെയാണ്  . വിൻസെൻസോ ബെല്ലിനിയുടെ 1835-ലെ  ഇ പ്യൂരിറ്റാനി എന്ന ഓപറയും മില്ലെസിനെ സ്വാധീനിച്ചു.

അദ്ദേഹത്തിന്റെ സുഹൃത്തും സഹ ചിത്രകാരനുമായ ആർതർ ഹ്യൂസ് റോയലിസ്റ്റിന്റെ മാതൃകയായി പ്രവർത്തിച്ചു.

മില്ലൈസ് ഈ ചിത്രം കെന്റിലെ ഹെയ്‌സിൽ വരച്ചത് ഒരു പ്രാദേശിക ഓക്ക് മരത്തിലാണ്. അത് മില്ലൈസ് ഓക്ക് എന്നറിയപ്പെടുന്നു.
## അവലംബം

വർഗ്ഗം:ജോൺ എവററ്റ് മില്ലായിസ് വരച്ച ചിത്രങ്ങൾ
ദി വെസ്റ്റൽ വിർജിൻ

ജാക്വസ്-ലൂയിസ് ഡേവിഡ് വരച്ച ചിത്രമാണ് **ദി വെസ്റ്റൽ വിർജിൻ.** വരച്ച തീയതി അജ്ഞാതമാണെങ്കിലും 1803-ലെ ലെസ്പിനാസ് സെയിൽ കാറ്റലോഗിൽ 1787 എന്ന വർഷം നൽകിയിരിക്കുന്നതിനാൽ 1784-നും 1787-നും ഇടയിലായിരിക്കുമെന്ന് ആന്റോയിൻ ഷ്നാപ്പർ കണക്കാക്കുന്നു. പ്രിക്സ് ഡി വെർട്ടുവിന്റെ ഭാഗമായി വരച്ച ഈ ചിത്രം ഒരുപക്ഷേ ആൻഡ്രോമാഷെ മോർണിംഗ് ഹെക്ടർ വരച്ച അതേ വർഷം 1783 ആണെന്ന് സോഫി മോണറെറ്റ് അഭിപ്രായപ്പെടുന്നു. 

1909-ൽ വീണ്ടും പ്രദർശിപ്പിച്ച ഈ ചിത്രം വിശുദ്ധ കന്യകയെക്കുറിച്ചുള്ള പകുതി
കാലദൈർഘ്യമുള്ള പഠനമാണ്. ഈ ചിത്രം ഡേവിഡ് വരച്ചതല്ലെന്ന് ഗാസ്റ്റൺ ബ്രയർ, ക്ലോസ് ഹോൾമ, ലൂയിസ് ഹൗട്ടെകൂർ എന്നിവർ എതിർത്തെങ്കിലും ചിത്രകാരന്റെ സ്വന്തം സൃഷ്ടികളുടെ പട്ടികയിൽ ഈ ചിത്രം ഒപ്പിടുകയും പരാമർശിക്കുകയും ചെയ്തു. ചിത്രത്തിലെ കൈയ്യും അങ്കിയും ചിത്രകലയുടെ ആവിഷ്ക്കാരശൈലിയും നോക്കി അന്റോയിൻ ഷ്നാപ്പർ ഡേവിഡിനെ ഈ ചിത്രത്തിന്റെ രചയിതാവായി പിന്തുണച്ചു. 1980 മുതൽ ഈ ചിത്രം യുഎസ്എയിലെ ഒരു സ്വകാര്യ ശേഖരത്തിലാണ്.

## ഗ്രന്ഥസൂചിക
*Louis Hautecœur, *Louis David*, Paris, La Table Ronde, 1954
*Antoine Schnapper (ed.) and Arlette Sérullaz, *Jacques-Louis David 1748-1825 : catalogue de l'exposition rétrospective Louvre-Versailles 1989-1990*, Paris, Réunion des Musées nationaux, 1989 (), page 160
*Sophie Monneret, *David et le néoclassicisme*, Paris, Terrail, 1998 (), page 68

വർഗ്ഗം:ജാക്വസ്-ലൂയിസ് ഡേവിഡ് വരച്ച ചിത്രങ്ങൾ
കിങ്ങിണി (ചലച്ചിത്രം)

1992-ൽ പുറത്തിറങ്ങിയ ഒരു മലയാള **ചലച്ചിത്രമാണ് കിങ്ങിണി.***    *എ. എൻ. തമ്പിയാണ് കഥയും തിരക്കഥയും രചിച്ച് ഈ ചലച്ചിത്രം സംവിധാനം ചെയ്തിരിക്കുന്നത്. രഞ്ജിനി, പ്രേം കുമാർ എന്നിവരാണ് പ്രധാന കഥാപാത്രങ്ങളായി അഭിനയിച്ചിരിക്കുന്നത്. ബിച്ചു തിരുമല, മയൂരം തങ്കപ്പൻ നായർ, എ. എൻ. തമ്പി എന്നിവരാണ് ഗാനങ്ങൾ രചിച്ചിരിക്കുന്നത്. കണ്ണൂർ രാജനാണ് സംഗീതസംവിധാനം നിർവ്വഹിച്ചിരിക്കുന്നത്. 

## അഭിനേതാക്കൾ
* അശോകൻ - ബൈജു പ്രകാശ്
* ജഗതി ശ്രീകുമാർ - നയാപ്പി
* നെടുമുടി വേണു - സോമദത്തൻ നമ്പൂതിരി
* പ്രേം കുമാർ - ലൂക്ക് മാത്യു
* ജഗന്നാഥ വർമ്മ - വലിയ തിരുമേനി
* ജഗന്നാഥൻ - തിരുമേനി
* കമൽ റോയ് - മഹേഷ്
* കുഞ്ചൻ - ചാണ്ടി തോമസ്
* മാമുക്കോയ - കുട്ടപ്പൻ
* രഞ്ജിനി - നന്ദിനി
* ആറന്മുള പൊന്നമ്മ - മഹേഷിന്റെ അമ്മൂമ്മ
* ഇന്നസെന്റ് - ഗോവിന്ദൻ
* തൊടുപുഴ വാസന്തി - കല്യാണി
* ശ്രീലത - കോളേജ് വിദ്യാർത്ഥിനി
* ശശികല - കിങ്ങിണിയുടെ അമ്മ
* സുജാത - കിങ്ങിണി

## സംഗീതം
ബിച്ചു തിരുമല, മയൂരം തങ്കപ്പൻ നായർ, എ എൻ തമ്പി എന്നിവരുടെ വരികൾക്ക് കണ്ണൂർ രാജൻ സംഗീതം നൽകി. ദർശൻ രാമനാണ് ഈ ചിത്രത്തിന്റെ പശ്ചാത്തല സംഗീതം നിർവഹിച്ചിരിക്കുന്നത്. തിരുവനന്തപുരം ചിത്രാഞ്ജലി സ്റ്റുഡിയോയിലെ ഇർഷാദ് ഹുസൈനാണ് റെക്കോർഡിസ്റ്റ്.

* "കുറിഞ്ഞിപ്പൂവേ" - ആശാലത
* "കുറിഞ്ഞിപ്പൂവേ" (പാത്തോസ്) - ആശാലത
* "മാനസലോല മരതക വർണ" (രാഗം: മദ്ധ്യമാവതി) - കെ ജെ യേശുദാസ്
* "മലർ ചോരും" - കാഞ്ഞങ്ങാട് രാമചന്ദ്രൻ
* "മൗനം പോലും" - കെ ജെ യേശുദാസ്

## അവലംബങ്ങൾ

## പുറത്തേക്കുള്ള കണ്ണികൾ
* 
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ
ആൻഡ്രോമാഷെ മോർണിംഗ് ഹെക്ടർ

1783-ൽ ജാക്വസ്-ലൂയിസ് ഡേവിഡ് വരച്ച എണ്ണച്ചായ ചിത്രമാണ് **ആൻഡ്രോമാഷെ മോർണിംഗ് ഹെക്ടർ**. ഹോമറിന്റെ ഇലിയഡിൽ നിന്നുള്ള  ആൻഡ്രോമാഷെയെ ഇതിൽ ചിത്രീകരിച്ചിരിക്കുന്നു. അക്കില്ലസ് കൊലപ്പെടുത്തിയ ഭർത്താവ് ഹെക്ടറിനെക്കുറിച്ച് വിലപിക്കുന്ന അവരെ മകൻ ആസ്ത്യാനക്സ് ആശ്വസിപ്പിക്കുന്നു.  ഈ ചിത്രം 1783 ഓഗസ്റ്റ് 23-ന് പ്രദർശിപ്പിച്ചു. 

പോർട്രെയിറ്റ് ചിത്രകാരൻ എന്ന നിലയിലുള്ള അദ്ദേഹത്തിന്റെ ജനപ്രീതിക്ക് പുറമേ കലയുടെ ഉന്നതിയായി കണക്കാക്കപ്പെട്ടിരുന്ന ചരിത്ര വിഭാഗത്തിൽ ഡേവിഡ് തുടർന്നു. 1783 ഓഗസ്റ്റ് 22-ന്, വിയാൻ തന്റെ മുൻ വിദ്യാർത്ഥിയുടെ ഈ പെയിന്റിംഗ് ഫ്രഞ്ച് അക്കാദമിക്ക് വാഗ്ദാനം ചെയ്തു. അവിടെ അത് ഏകകണ്ഠമായി അംഗീകരിക്കപ്പെട്ടു. ഈ കൂറ്റൻ പെയിന്റിംഗിന്റെ വിഷയം, ക്ലാസിക്കൽ മിത്തോളജിയിൽ നിന്ന് എടുത്തിരിക്കുന്നു. അക്കില്ലസ് കൊലപ്പെടുത്തിയ ഭർത്താവ് ഹെക്ടറിനെക്കുറിച്ച് വിലപിക്കുന്ന അഡ്രോമാഷെ ചിത്രീകരിച്ചിരിക്കുന്നു. പ്രിയാമിന്റെ ചെറുമകനായ അവളുടെ മകൻ അവളെ ആശ്വസിപ്പിക്കുന്നു. 

## അവലംബം

വർഗ്ഗം:ജാക്വസ്-ലൂയിസ് ഡേവിഡ് വരച്ച ചിത്രങ്ങൾ
ലയ

**ലയ** ഒരു ഇന്ത്യൻ അഭിനേത്രിയും കുച്ചിപ്പുടി നർത്തകിയുമാണ്. അവർ പ്രധാനമായും തെലുങ്ക് സിനിമകളിലെ അഭിനയത്തിനൊപ്പം മലയാളം, കന്നഡ, തമിഴ് സിനിമകളിലും  പ്രശസ്തയാണ്. *ഭദ്രം കൊടുക്കോ* (1992) എന്ന സിനിമയിൽ ബാലതാരമായി ആദ്യം പ്രത്യക്ഷപ്പെട്ട ലയ *പിന്നീട് സ്വയംവരം* (1999) എന്ന ചിത്രത്തിലൂടെ നായികയായി രംഗത്ത് വന്നു. മികച്ച നടിക്കുള്ള നന്ദി അവാർഡ്  തുടർച്ചയായി വർഷങ്ങളിൽ *മനോഹരം* (2000) ഉം *പ്രേമിഞ്ചു* (2001) എന്നീ ചിത്രങ്ങളിലെ പ്രകടനങ്ങളിലൂടെ കരസ്ഥമാക്കി.  

## സ്വകാര്യ ജീവിതം
ആന്ധ്രാപ്രദേശിലെ വിജയവാഡയിലെ ഒരു തെലുങ്ക് ബ്രാഹ്മണ കുടുംബത്തിലാണ് ലയ ജനിച്ചത്. വിജയവാഡയിലെ നിർമ്മല ഹൈസ്‌കൂളിൽ പഠിച്ചു. അവരുടെ അമ്മ വിജയവാഡയിലെ നിർമല ഹൈസ്‌കൂളിൽ സംഗീത അധ്യാപികയും  അച്ഛൻ ഡോക്ടറും ആയിരുന്നു. സ്‌കൂൾ പഠനകാലത്ത് ഏഴ് തവണ സംസ്ഥാന ചാമ്പ്യനായ അവർ ചെസിൽ ദേശീയ തലത്തിൽ രണ്ടാം സ്ഥാനവും നേടി. പിന്നീട്, ഹൈദരാബാദിലേക്ക് താമസം മാറുകയും ക്ലാസിക്കൽ നർത്തകിയായി ഒരുപാട് സ്റ്റേജ് ഷോകളിൽ പങ്കെടുക്കുകയും 50 ലധികം സ്റ്റേജ് ഷോകളിൽ അവതരിക്കുകയും ചെയ്തു. കമ്പ്യൂട്ടർ ആപ്ലിക്കേഷനിൽ ബിരുദം നേടിയ ലയ 2006 ൽ ഡോ. ശ്രീ ഗണേഷ് ഗോർട്ടിയെ വിവാഹം കഴിച്ച അവർ കാലിഫോർണിയയിലെ ലോസ് ഏഞ്ചൽസിൽ സ്ഥിരതാമസമാക്കി. ദമ്പതികൾക്ക് ഒരു മകളും ഒരു മകനുമുണ്ട്. 

## ഫിലിമോഗ്രാഫി
**മലയാള ചലച്ചിത്രങ്ങൾ**

## അവാർഡുകളും നാമനിർദ്ദേശങ്ങളും

; നന്ദി അവാർഡ് 

* പ്രത്യേക ജൂറി അവാർഡ് - സ്വയംവരം (1999)
* മികച്ച നടി - മനോഹരം (2000) 
* മികച്ച നടി - പ്രേമിഞ്ചു (2001)

; ഫിലിംഫെയർ അവാർഡ് സൗത്ത്

* നാമനിർദ്ദേശം ചെയ്യപ്പെട്ടത് – മികച്ച നടിക്കുള്ള ഫിലിംഫെയർ അവാർഡ് – തെലുങ്ക് – പ്രേമിഞ്ചു (2001)

## റഫറൻസുകൾ
 


## ബാഹ്യ ലിങ്കുകൾ

* 
വർഗ്ഗം:കന്നഡചലച്ചിത്ര നടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:നന്ദി പുരസ്കാരജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:1981-ൽ ജനിച്ചവർ
വർഗ്ഗം:ജനുവരി 13-ന് ജനിച്ചവർ
ദി ഫെയർവെൽ ഓഫ് ടെലിമാക്കസ് ആൻഡ് യൂക്കറിസ്

ജാക്വസ്-ലൂയിസ് ഡേവിഡ് 1818-ൽ വരച്ച ചിത്രമാണ് **ദി ഫെയർവെൽ ഓഫ് ടെലിമാക്കസ് ആൻഡ് യൂക്കറിസ്**. ഇപ്പോൾ ജെ. പോൾ ഗെറ്റി മ്യൂസിയത്തിൽ സൂക്ഷിച്ചിരിക്കുന്ന ഈ ചിത്രം ബ്രസ്സൽസിലെ ഡേവിഡിന്റെ പ്രവാസ വേളയിൽ കൗണ്ട് ഫ്രാൻസ് എർവീൻ വോൺ ഷോൺബോൺ-വൈസെൻതീഡ് ആണ് വരയ്ക്കാനേർപ്പെടുത്തിയത്. ഹോമറിന്റെ ഒഡീസിയിൽ നിന്ന് പ്രചോദനം ഉൾക്കൊണ്ട് എഴുതിയ ഫ്രാങ്കോയിസ് ഫെനെലോണിന്റെ 1699 ലെ ലെസ് അവഞ്ചേഴ്‌സ് ഡി ടെലെമാക് എന്ന നോവലിലെ രണ്ട് കഥാപാത്രങ്ങളായ ടെലിമാകസ്, യൂക്കറിസ് എന്നിവരെ ഇതിൽ ചിത്രീകരിച്ചിരിക്കുന്നു. ഈ ചിത്രം അദ്ദേഹത്തിന്റെ ലൗവ് ആൻഡ് സൈക്കേ എന്ന ചിത്രത്തിന്റെ ഒരു പെൻഡന്റ് പെയിന്റിംഗ് ആണ്.
## ഗ്രന്ഥസൂചിക
*Helmut Engelhart, "The Early History of Jacques-Louis David's *The Farewell of Telemachus and Eucharis* ", *The J. Paul Getty Museum Journal*, vol. 24, 1996, pp.&nbsp;21–43
* Mary Vidal, "David's 'Telemachus and Eucharis' : Reflections on love, learning and history" in *The Art Bulletin,* December 2000.

വർഗ്ഗം:ജാക്വസ്-ലൂയിസ് ഡേവിഡ് വരച്ച ചിത്രങ്ങൾ
വർഗ്ഗം:1818-ലെ പെയിന്റിംഗുകൾ